text:
Ku Fikelela Timbilu Ta Maxaka Lama Nga Riki Timbhoni
YESU KRESTE u te: “Famba ekaya emaxakeni ya wena, kutani u ma rungulela swilo hinkwaswo leswi Yehovha a ku endleleke swona ni tintswalo leti a veke na tona eka wena.” Swi nga ha endleka leswaku marito lawa u ma vule a ri eGadara, laha a ku ri edzonga-vuxa bya Lwandle ra Galeliya, a ma byela wanuna loyi a a lava ku va mulandzeri wakwe. Marito wolawo ya Yesu ma kombisa leswaku a a yi twisisa mfanelo leyi vanhu va nga na yona, yo lava ku byela maxaka ya vona timhaka to tsakisa ni leti nga ta nkoka.—Mar. 5:19.
Hakanyingi ha yi vona mfanelo yoleyo ninamuntlha, hambileswi eka mindhavuko yin’wana yi vonakaka swinene ku tlula eka yin’wana. Hikwalaho, loko munhu a va mugandzeri wa Yehovha, Xikwembu xa ntiyiso, hi ntolovelo u lava ku byela maxaka yakwe swilo leswi se a swi pfumelaka. Kambe u fanele a ma byela njhani? A nga ti fikelela njhani timbilu ta maxaka yakwe lama nga ni vukhongeri lebyi hambaneke ni byakwe—kumbe lama nga ngheniki kereke? Bibele yi hi nyika xitsundzuxo lexinene ni lexi tirhaka.
“HI KUME MESIYA”
Eminkarhini ya Yesu, Andriya a a ri un’wana wa vanhu vo sungula ku tiva leswaku Yesu i Mesiya. U nambe a byela mani? “Xo sungula [Andriya] u kume makwavo, Simoni, ivi a ku eka yena: ‘Hi kume Mesiya’ (leri loko ri hundzuluxeriwa ri vulaka, Kreste).” Andriya u yise Petro eka Yesu, a nyika Petro nkarhi wa leswaku na yena a va mudyondzisiwa wa Yesu.—Yoh. 1:35-42.
Endzhaku ka malembe ya kwalomu ka tsevu, loko Petro a ha tshama eYopa, u komberiwe ku ya en’walungwini eKhezariya a ya endlwini ya Korneliyo, ndhuna ya vuthu. I vamani lava Petro a va kumeke va hlengeletanile endlwini yoleyo? “Ina, Korneliyo, a a va languterile [Petro ni lava a a famba na vona] naswona a a vitane maxaka yakwe ni vanakulobye lavakulu.” Xisweswo, Korneliyo u nyike maxaka yakwe nkarhi wa leswaku ma yingisela Petro loko a ri karhi a vulavula ni leswaku ma endla xiboho malunghana ni leswi ma swi tweke.—Mint. 10:22-33.
Hi nga dyondza yini eka ndlela leyi Andriya na Korneliyo va khomeke maxaka ya vona ha yona?
Andriya na Korneliyo va tirhise nkarhi wolowo leswaku va pfuna maxaka ya vona ku twa mahungu lamanene. Andriya u yise Petro eka Yesu naswona Korneliyo u endle malunghiselelo ya leswaku maxaka yakwe ma twa leswi Petro a a ta swi vula. Kambe Andriya na Korneliyo a va ma sindzisanga maxaka ya vona kumbe va ringeta ku ma kanganyisa leswaku ma va valandzeri va Kreste. Xana wa swi vona leswi hi swi dyondzaka emhakeni leyi? Na hina hi fanele hi endla leswi fanaka. Hi nga ha byela maxaka ya hina leswi hi swi dyondzaka kutani hi endla leswaku ma tiva ntiyiso wa le Bibeleni hi tlhela hi ma tivisa eka vapfumeri-kulorhi. Nilokoswiritano, hi xixima ntshunxeko wa wona wo tihlawulela naswona hi papalata ku tshamela ku ma byela leswi ma faneleke ma swi endla. Ku kombisa ndlela leyi hi nga ma pfunaka ha yona, xiya xikombiso xa Jürgen na Petra, ku nga mpatswa lowu tekaneke wa le Jarimani.
Petra u dyondze Bibele ni Timbhoni ta Yehovha kutani hi ku famba ka nkarhi a khuvuriwa. Nuna wakwe Jürgen a a ri murhangeri wa masocha. Eku sunguleni Jürgen a a nga tsakanga hi xiboho lexi nsati wakwe a xi tekeke. Kambe hi ku famba ka nkarhi, u swi xiyile leswaku Timbhoni ti dyondzisa ntiyiso lowu humaka eBibeleni. Na yena u tinyiketele eka Yehovha naswona sweswi i nkulu evandlheni leri a hlanganyelaka eka rona. Hi xihi xitsundzuxo lexi a xi nyikaka malunghana ni ku fikelela mbilu ya xaka leri nga riki Mbhoni?
Jürgen u ri: “A hi fanelanga hi ringeta ku sindzisa maxaka ya hina kumbe hi ma byela rungula ro tala ra leswi hi pfumelaka eka swona. Sweswo swi nga ha endla leswaku ma nyanya ku nga ri tsakeli rungula ra hina. Swi nga ha antswa ku ma byela rungula ritsongonyana hi vutlhari nkarhi na nkarhi. Nakambe swa pfuna ku tivisa maxaka ya hina eka vamakwerhu lava ringanaka na wona, lava rhandzaka swilo swo fana ni leswi ma swi rhandzaka. Hi ndlela yoleyo swi nga ha olova ku ma pfuna.”
Muapostola Petro ni maxaka ya Korneliyo va hatlise va teka goza endzhaku ka loko va twe rungula ra le Bibeleni. Van’wana lava tweke ntiyiso eminkarhini ya vaapostola a va lava ku nyikiwa nkarhi wo tala leswaku va ta teka xiboho.
KU VURIWA YINI HI VAMAKWAVO VA YESU?
Maxaka yo tala ya Yesu ma kombise ripfumelo eka yena hi nkarhi wa vutirheli byakwe. Hi xikombiso, swi tikomba onge muapostola Yakobo na Yohane a va ri vana va Salome loyi a a ri makwavo wa mana wa Yesu. Swi nga endleka a a ri un’wana wa “vavasati van’wana vo tala, lava a . . . va tirhela [Yesu ni vaapostola] hi leswi nga swa vona.”—Luka 8:1-3.
Hambiswiritano, swirho swin’wana swa ndyangu wa ka va Yesu a swi kombisanga ripfumelo hi nkarhi wolowo. Hi xikombiso, siku rin’wana loko Yesu a ri ni lembe a khuvuriwile, mintshungu a yi hlengeletane endlwini yo karhi leswaku yi n’wi yingisela. “Kambe loko maxaka yakwe ma twa hi leswi, ma huma leswaku ma ya n’wi khoma, hikuva a ma ku: ‘Wa hlanya.’” Endzhakunyana ka nkarhi loko vamakwavo va Yesu hi manana va vulavule na yena malunghana ni lomu a a ta ya kona, a nga va hlamulanga hi ku kongoma. Ha yini? Hikuva “entiyisweni, vamakwavo a va nga ri kombisi ripfumelo eka yena.”—Mar. 3:21; Yoh. 7:5.
Hi nga dyondza yini malunghana ni ndlela leyi Yesu a khomeke maxaka yakwe ha yona? A nga khunguvanyekanga loko van’wana va vula leswaku wa hlanya. Ni le ndzhaku ka loko a dlayiwile a tlhela a pfuxiwa, Yesu u tlhele a khutaza maxaka yakwe hi ku humelela eka Yakobo makwavo wakwe hi manana. Ku humelela loku ka yena ku tikomba ku tiyisekise Yakobo swin’we ni vamakwavo lavan’wana va Yesu hi manana leswaku hakunene A a ri Mesiya. Hikwalaho, a va ri ni vaapostola ni van’wana ekamareni ra le henhla eYerusalema naswona swi le rivaleni leswaku va kume moya lowo kwetsima. Hi ku famba ka nkarhi, Yakobo na Yudha vamakwavo van’wana va Yesu hi manana va hambete va kuma malunghelo lamakulu.—Mint. 1:12-14; 2:1-4; 1 Kor. 15:7.
VAN’WANA VA LAVA KU NYIKIWA NKARHI WO TALA
Hilaha a swi ri hakona eminkarhini ya vaapostola, namuntlha maxaka man’wana ma lava ku nyikiwa nkarhi wo tala loko ma nga si nghena endleleni leyi yisaka evuton’wini. Hi xikombiso, anakanya hi Roswitha loyi a a ri xirho lexi hisekaka xa kereke ya Rhoma Khatoliki loko nuna wakwe a khuvuriwa a va Mbhoni ya Yehovha hi 1978. Leswi Roswitha a a byi hisekela hi mbilu hinkwayo vukhongeri byakwe, eku sunguleni a a kaneta nuna wakwe. Kambe hi ku famba ka nkarhi, a a nga ha n’wi kaneti ngopfu nuna wakwe naswona u sungule ku swi xiya leswaku Timbhoni ti dyondzisa ntiyiso. U khuvuriwe hi 2003. I yini leswi nga endla leswaku a cinca? Ematshan’weni yo khunguvanyisiwa hi ku kanetiwa hi Roswitha, u n’wi nyike nkarhi wa leswaku a cinca vonelo rakwe. Hi xihi xitsundzuxo lexi Roswitha a xi nyikelaka? “Hi nga endla swilo swo tala leswinene loko hi lehisa mbilu swinene.”
Monika u khuvuriwe hi 1974 naswona vana vakwe vambirhi va majaha va ve Timbhoni endzhaku ka malembe ya kwalomu ka khume a khuvuriwile. Hambileswi nuna wakwe Hans a a nga va kaneti, u kale a ya khuvuriwa hi 2006. Leswi ndyangu lowu se wu tivaka ntiyiso, hi xihi xitsundzuxo lexi wu hi nyikaka xona? “Titshege hi Yehovha naswona loko u vutisiwa swivutiso leswi khumbaka ripfumelo ra wena u nga ri landzuli.” Entiyisweni, a swi ri swa nkoka leswaku va tshamela ku tiyisekisa Hans leswaku va n’wi rhandza. Naswona a va ri ni ntshembo wa leswaku siku rin’wana u ta va Mbhoni.
PHYUPHYISIWA HI MATI YA NTIYISO
Yesu u tshame a vula leswaku rungula ra ntiyiso ri fana ni mati lama nyikaka vutomi lebyi nga heriki. (Yoh. 4:13, 14) Hi lava leswaku maxaka ya hina ma phyuphyisiwa hi mati yo tenga ya ntiyiso lama timulaka. Entiyisweni a hi lavi ku ma sindzisa ku nwa mati yo tala hi xihatla hikuva ma ta ma tlimba. Ku va ma phyuphyisiwa kumbe ma tlimbiwa, swi titshege hi ndlela leyi hi ma hlamuselaka ha yona leswi hi pfumelaka eka swona. Bibele yi vula leswaku “mbilu ya lowo lulama ya anakanyisisa leswaku a ta hlamula” ni leswaku “mbilu ya lowo tlhariha yi endla leswaku nomu wakwe wu kombisa ku twisisa, naswona yi engetela ku khorwiseka emilon’wini yakwe.” Hi nga yi tirhisa njhani ndzayo leyi?—Swiv. 15:28; 16:23.
Wansati a nga ha lava ku hlamusela nuna wakwe leswi a swi pfumelaka. Loko a “anakanyisisa leswaku a ta hlamula,” u ta hlawula marito yakwe hi vukheta naswona a nge hatliseli ku vulavula. A nga fanelanga a endla nuna wa yena a vona onge u tiendla la lulameke kumbe wa titlakusa. Marito ya yena lama anakanyisisiweke kahle ma nga phyuphyisa ma tlhela ma kondletela ku rhula. Hi wihi nkarhi lowu nuna wakwe a vaka a tiwiserile naswona swi olovaka ku vulavula na yena? I yini leswi a rhandzaka ku vulavula ha swona kumbe leswi a rhandzaka ku swi hlaya? Xana u rhandza sayense, tipolitiki kumbe mintlangu? Hi wihi nkarhi lowu wansati a nga endlaka leswaku nuna wakwe a tsakela rungula leri nga eBibeleni kambe hi hala tlhelo a xixima ndlela leyi a titwaka ha yona swin’we ni vonelo rakwe? Loko wansati a anakanyisisa hi timhaka to tano swi ta n’wi pfuna leswaku a vulavula a tlhela a endla swilo hi vutlhari.
Ku fikelela timbilu ta swirho swa mindyangu leswi nga riki Timbhoni, a swi vuli ku swi hlamusela leswi hi pfumelaka eka swona hi minkarhi yo karhi ntsena. Leswi hi swi vulaka swi fanele swi fambisana ni mahanyelo ya hina lamanene.
KU TIKHOMA HI NDLELA LEYINENE
Jürgen loyi se ku vulavuriweke ha yena u ri: “Hambeta u tirhisa milawu ya le Bibeleni siku ni siku. Yoleyo i ndlela leyi tirhaka leyi nga ta endla leswaku xaka leri nga riki Mbhoni ri hlamala loko ri xiya sweswo, hambiloko ri nga pfumelelani ngopfu na wena.” Hans loyi a khuvuriweke endzhaku ka malembe ya kwalomu ka 30 nsati wakwe a khuvuriwile, u pfumelelana na yona mhaka yoleyo. “I swa nkoka leswaku hi va ni mahanyelo lamanene ya Vukreste leswaku maxaka ya hina ma ta vona vuyelo lebyinene lebyi hi veke na byona evuton’wini bya hina hikwalaho ko tiva ntiyiso.” Maxaka ya hina ma fanele ma swi xiya leswaku leswi hi swi pfumelaka swi hi endla hi hambana ni vanhu van’wana, hi ndlela leyinene ku nga ri hi ndlela yo biha kumbe leyi nga tsakisiki.
Muapostola Petro u nyikele ndzayo ya nkoka eka vavasati lava vanuna va vona va nga riki vapfumeri: “Tivekeni ehansi ka vanuna va n’wina, leswaku, loko ku ri ni lava nga yingisiki rito, va ta kokiwa handle ka rito hi ku tikhoma ka vasati va vona, hikwalaho ka leswi va veke timbhoni leti ti ku voneke hi mahlo ku tikhoma ka n’wina loku tengeke swin’we ni xichavo lexi enteke. Naswona mi nga endli ku tisasekisa ka n’wina ku va ka le handle, ka ku horha misisi ni ku vehela swin’wetsin’wetsi swa nsuku kumbe ku ambala tinguvu ta le handle, kambe a ku ve ka munhu la nge xihundleni wa mbilu, la ambaleke swiambalo leswi nga onhakiki swa moya wo rhula ni wo olova, lowu nga ni risima lerikulu emahlweni ka Xikwembu.”—1 Pet. 3:1-4.
Petro u tsale leswaku wanuna a nga ha kokiwa hi mahanyelo lamanene ya nsati wakwe. Makwerhu un’wana wa xisati la vuriwaka Christa u ringete ku khumba mbilu ya nuna wakwe hi mahanyelo ya yena lamanene ku sukela loko a khuvuriwile hi 1972, a ri karhi a anakanya hi nkongomiso wolowo wa le Matsalweni. Hambileswi nuna wakwe a nga tshama a dyondza ni Timbhoni, kambe a nga si endla xiboho xo tirhela Yehovha. A a ya eminhlanganweni yin’wana ya Vukreste naswona u tolovelanile ni vamakwerhu. Vamakwerhu na vona va xixima mfanelo yakwe yo tihlawulela. Hi wahi matshalatshala lawa Christa a ma endlaka leswaku a fikelela mbilu ya nuna wakwe?
“Ndzi tiyimiserile ku hanya hi ndlela leyi Yehovha a lavaka leswaku ndzi hanya ha yona. Hi nkarhi lowu fanaka ndzi ringeta ku fikelela mbilu ya nuna wa mina ‘handle ka rito’ hi ku tikhoma hi ndlela leyinene. Ndzi ringeta ku endla hinkwaswo leswi ndzi nga swi kotaka leswaku ndzi endla leswi a swi lavaka ntsendze loko ndzi nga tluli milawu ya Bibele. Ndzi xixima mfanelo yakwe yo tihlawulela ivi leswin’wana ndzi swi siyela Yehovha.”
Leswi endliwaka hi Christa swi kombisa leswaku i swa nkoka ku pfumelelana ni swiyimo. U hisekela swilo swa moya ku katsa ni ku va kona eminhlanganweni minkarhi hinkwayo a tlhela a tirha hi matimba entirhweni wa nsimu. Kambe, u kombisa ku twisisa, a swi xiya leswaku u fanele a rhandza nuna wakwe, a tinyika nkarhi wo va na yena a tlhela a khathala hi yena. Un’wana ni un’wana wa hina u ta va a tlharihile loko a pfumelelana ni swiyimo a tlhela a kombisa ku twisisa loko a tirhisana ni maxaka lama nga riki Timbhoni. Bibele yi ri: “Xin’wana ni xin’wana xi ni nkarhi wa xona lowu vekiweke.” Leswi swi katsa nkarhi lowu wu hetiwaka ni swirho swa mindyangu, ngopfu-ngopfu vanghana va vukati lava nga riki Timbhoni. Loko vatekani va heta nkarhi va ri swin’we va ta kota ku vulavurisana hi ndlela leyinene. Leswi humeleleke swi kombisa leswaku ku vulavurisana hi ndlela leyinene swi hunguta ku va vanghana va vukati va titwa va ri ni xivundza, va vona onge a va tekeriwi enhlokweni kumbe va va ni mavondzo.—Ekl. 3:1.
U NGA HELERIWI HI NTSHEMBO
Holger, loyi tata wakwe a khuvuriweke endzhaku ka malembe ya 20 swirho leswin’wana swa ndyangu swi khuvuriwile, u ri: “I swa nkoka ku komba xirho xolexo xa ndyangu leswaku ha xi rhandza naswona ha xi khongelela.” Christa u ya emahlweni a vula leswaku ‘a nge pfuki a heleriwe hi ntshembo wa leswaku siku rin’wana nuna wakwe u ta endla xiboho xo tirhela Yehovha ivi a amukela ntiyiso.’ Minkarhi hinkwayo hi fanele hi va ni langutelo lerinene eka maxaka ya hina lama nga riki Timbhoni naswona hi nga heleriwi hi ntshembo.
Xikongomelo xa hina i ku tshama hi ri ni vuxaka lebyinene ni maxaka ya hina, hi ma nyika nkarhi wa leswaku ma vona ntiyiso ni ku fikelela timbilu ta wona hi rungula ra Bibele. Naswona hi fanele hi endla swilo hinkwaswo “hi moya wo rhula ni xichavo lexi enteke.”—1 Pet. 3:15.


c: text/html

text:
LANGUTELO RA BIBELE
Mesiya
Bibele yi profete leswaku Mesiya a a ta ta emisaveni kutani a kutsula vanhu eka vuvabyi, ku xaniseka ni rifu. Xana Yesu Kreste hi yena Mesiya?
Xana vanhu a va ta n’wi tivisa ku yini Mesiya?
Hi ku ya hi vuprofeta bya Bibele, Mesiya kumbe Kreste a a ta endla mintirho yimbirhi, leyi a a ta yi endla hi minkarhi leyi hambaneke ni leyi leheke. * Ntirho wakwe wo sungula, a a ta va munhu wa nyama. Leswaku vanhu va ta kota ku n’wi tiva hi ku olova, vatsari va Bibele va profete swilo swo tala leswi a a ta swi endla ni vutirheli byakwe. Entiyisweni, ‘vumbhoni malunghana na Yesu’ hi byona lebyi ku vulavuriwaka ha byona swinene eka vuprofeta bya le Bibeleni.—Nhlavutelo 19:10.
Loko Yesu a ha ri munhu wa nyama u swi endlilenyana swilo leswikulu leswi a nga ta swi endla emisaveni hinkwayo tanihi hi xivumbiwa xa moya lexi nga ni matimba lamakulu
LESWI BIBELE YI SWI VULAKA
Mesiya a a ta . . .
Va ntukulu wa Hosi Davhida.—Esaya 9:7; Luka 3:23-31. *
Velekiwa emutini wa Betlehema.—Mikiya 5:2; Luka 2:4-7
Va muchumayeri loyi a titsongahataka wa “mahungu lamanene.”—Esaya 61:1; Luka 4:43.
Vengiwa ni ku khomiwa handle ka nandzu.—Esaya 53:3; Matewu 26:67, 68.
Xengiwa hi swiphemu swa silivhere swa 30.—Zakariya 11:12, 13; Matewu 26:14, 15.
Miyela emahlweni ka vahehli vakwe loko va ri karhi va n’wi gwevela rifu.—Esaya 53:6, 7; Matewu 27:12-14.
Va gandzelo ra “xinyimpfana,” lexi a xi ta susa xidyoho ni ku endla leswaku vanhu va va lava baseke emahlweni ka Xikwembu.—Esaya 53:7; Yohane 1:29, 34, 36.
Dlayiwa handle ko va ku tshoviwa ni rin’we ra marhambu yakwe.—Pisalema 34:20; Yohane 19:33, 36.
Lahliwa ni vanhu lava fuweke.—Esaya 53:9; Matewu 27:57-60.
Pfuxiwa hi siku ra vunharhu.—Matewu 16:21; 28:5-7.
Yesu u byi hetisise hinkwabyo vuprofeta byebyo swin’we ni byin’wana byo tala. Nakambe u horise lava vabyaka ni ku pfuxa lava feke. A nga nyikelanga vumbhoni bya leswaku hi yena Mesiya ntsena kambe u tlhele a endla leswaku ripfumelo ra hina ri va leri tiyeke eka switshembiso swa le Bibeleni leswi a nga ta swi hetisisa hi ndlela leyikulu enkarhini lowu taka. (Luka 7:21-23; Nhlavutelo 21:3, 4) Endzhaku ka ku pfuxiwa kakwe, Yesu u tshame ‘evokweni ra xinene’ ra Xikwembu, a rindzela nkarhi lowu a nga ta hetisisa ntirho wakwe tanihi Mesiya.—Pisalema 110:1-6.
“Loko Kreste a fika, a nge endli masingita yo tala ku tlula leswi endliweke hi munhu loyi, a hi swona ke?”—Yohane 7:31.
Xana Mesiya u ta wu hetisisa njhani ntirho wakwe?
Vayuda va le nkarhini wa Yesu a va rindzele Mesiya leswaku a va tshunxa emfun’weni wa Varhoma kutani a fuma emfun’weni lowu vuyeteriweke wa Israyele. (Mintirho 1:6) Valandzeri va Yesu va Vayuda va swi twisise hi ku famba ka nkarhi leswaku a a ta hetisisa ntirho wakwe a ri etilweni tanihi xivumbiwa xa moya lexi nga ni matimba lexi nyikiweke vulawuri lebyikulu.—Matewu 28:18.
LESWI BIBELE YI SWI VULAKA
Eka ntirho wakwe wa vumbirhi, Mesiya u ta . . .
Fuma tanihi Hosi ya Mfumo wa Xikwembu, ku nga hulumendhe ya misava hinkwayo.—Daniyele 7:13, 14; Nhlavutelo 11:15.
Katekisa vanhu hinkwavo lava kombisaka ripfumelo eka yena.—Genesa 22:17, 18; Pisalema 72:7, 8.
“Chavisa matiko yo tala” ni vafumi va wona loko a va lovisa hikwalaho ka leswi va n’wi kanetaka.—Esaya 52:15; Nhlavutelo 19:19, 20.
Ponisa “ntshungu lowukulu” wa vanhu vo lulama lowu humaka ematikweni yo hambanahambana kutani wu nghena emisaveni leyintshwa yo rhula.—Nhlavutelo 7:9, 10, 13-17.
Tirha na Yehovha Xikwembu ku pfuxa vanhu lava feke leswaku va hanya eParadeyisini laha misaveni.—Luka 23:43; Yohane 5:21, 28, 29.
Dyondzisa vanhu lava fumiwaka hi yena hi tindlela ta ku rhula ka ntiyiso.—Esaya 11:1, 2, 9, 10.
Herisa xidyoho, ku nga xona lexi vangaka vuvabyi ni rifu.—Yohane 1:29; Varhoma 5:12.
Herisa mintirho hinkwayo ya Sathana kutani a endla leswaku vanhu va va ni vun’we loko va fumiwa hi Yehovha Xikwembu.—1 Vakorinto 15:25-28; 1 Yohane 3:8.
Yesu u hetisise ntirho wakwe wo sungula tanihi Mesiya. Nakambe u ta hetisisa ntirho wakwe wa vumbirhi. Hikokwalaho, lavo tlhariha va dyondza eka yena, hikuva Yesu u te: “Hi mina ndlela ni ntiyiso ni vutomi.”—Yohane 14:6.
“Emasikwini ya yona lowo lulama u ta hluka, ni ku rhula ku ta andza ku fikela n’weti wu nga ha vi kona. Yi ta fuma . . . ku ya emakumu ka misava.”—Pisalema 72:7, 8.
^ ndzim. 5 Rito leri nge “Mesiya” ri huma eka Xiheveru. Kasi rito leri fanaka na rona leri nge “Kreste” ri huma eka Xigriki.—Yohane 1:41.
^ ndzim. 7 Xikombo xo sungula laha i xa vuprofeta; xa vumbirhi, i xa ku hetiseka ka byona.
DYONDZA SWO TALA
Yesu Kreste I Mani?
Kuma leswaku ha yini Yesu a file. Leswi nkutsulo wu nga swona ni leswi Yesu a swi endlaka sweswi.

robotstxt: allowed

filter: keep


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Eklesiasta 6:1-12
6 Ku ni khombo leri ndzi ri voneke ehansi ka dyambu, ri andzile exikarhi ka vanhu:2 munhu loyi Xikwembu xa ntiyiso xi n’wi nyikeke rifuwo ra swilo leswi vonakaka ni ku vangama,+ loyi ku nga riki na nchumu lowu moya-xiviri wakwe wu wu pfumalaka,+ kambe Xikwembu xa ntiyiso xi nga n’wi pfumeleriki leswaku a dya,+ hambileswi munhu wumbe+ a nga dyaka. Leswi i vuhava naswona i vuvabyi byo biha.3 Loko munhu o va tatana ku ringana ka 100,+ naswona o hanya malembe yo tala, lerova masiku ya malembe yakwe ma tala,+ kambe moya-xiviri wakwe wu nga eneriseki hi swilo leswinene+ naswona sirha ri nga si va rakwe,+ ndzi fanele ndzi vula leswaku loyi a velekiweke ku nga si fika nkarhi wakwe wa antswa ku n’wi tlula.+4 Hikuva loyi u tile, a tela swa hava naswona u famba emunyameni, vito rakwe ri ta funengetiwa hi munyama.+5 Dyambu a nga ri vonanga, naswona a nga ri tivanga.+ Loyi u wisile ku tlula wo sungula.+6 Hambiloko o va a hanye malembe ya 1 000 hilaha ku phindhiweke kambirhi kambe a nga si vona leswinene,+ xana hinkwavo a va yi endhawini yin’we ntsena?+7 Ntirho hinkwawo wa matimba wa vanhu i wa milomu ya vona,+ kambe ni moya-xiviri wa vona a wu xurhi.8 Hikuva lowo tlhariha u pfuneka ha yini eka lowo hunguka?+ Xana la xanisekaka u kuma yini hi ku tiva ku famba emahlweni ka lava va hanyaka?9 Ku vona ka mahlo ka antswa ku ri ni ku famba-famba ka moya-xiviri.+ Leswi na swona i vuhava ni ku hlongorisa mheho.+10 Xin’wana ni xin’wana lexi nga kona, vito ra xona ri twarisiwile, naswona leswi munhu a nga xiswona swi tiviwile;+ a nge swi koti ku kombela ku rivaleriwa nandzu wakwe eka munhu la n’wi tlulaka hi matimba.+11 Hikuva ku ni swilo swo tala leswi vangaka vuhava,+ xana munhu a nga pfuneka njhani?12 Xana u kona la tivaka leswi munhu lonene a nga na swona emasikwini ya vutomi+ byakwe bya hava, loko a ma heta ku fana ni ndzhuti?+ Hikuva i mani la nga byelaka munhu leswi nga ta n’wi endlekela endzhaku kakwe ehansi ka dyambu?+


text:
VANTSHWA VA VUTISA
Ndzi Nga Langutana Njhani Ni Ku Vilela?
U vilerisiwa hi yini?
Xana rungula leri landzelaka ri hlamusela ndlela leyi u titwaka ha yona minkarhi yin’wana?
“Ndzi tshamela ku tivutisa leswaku: ‘Loko ho tshuka hi humeleriwa hi swo karhi ke . . . ?’ ‘Loko ho tshuka hi humeleriwa hi mhangu ya movha ke?’ ‘Loko ho tshuka hi wa hi xihahampfhuka ke?’ Ndzi vilerisiwa hi swilo leswi vanhu van’wana va nga ta ka va nga vileli ha swona.”—Charles.
“Ndzi tshamela ku vilela hi swilo leswi nga pfuniki nchumu. Ndzi tirha hi matimba kambe a ku na vuyelo lebyi ndzi byi kumaka.”—Anna.
“Loko vanhu va ndzi byela leswaku ndzi na nkateko leswi ndza ha riki exikolweni, ndzi tibyela leswaku, ‘Loko a vo swi tiva leswaku xikolo xi ni ntshikilelo wo tanihi hi kwihi a va nga ta vula sweswo!’”—Daniel.
“Ndzi tshama ndzi tshikilelekile. Ndzi tshamela ku vilela hi leswi nga ta endleka kumbe hi leswi ndzi faneleke ndzi swi endla.”—Laura.
Ntiyiso wa mhaka: Hi hanya eminkarhini leyi Bibele yi vulaka leswaku i “minkarhi ya mangava leyi swi nonon’hwaka ku langutana na yona.” (2 Timotiya 3:1) Hikwalaho ka sweswo, ku vilela swi nga karhata vantshwa hilaha swi karhataka vanhu lavakulu hakona.
Xana ku vilela swi bihile?
Doo! Kahlekahle, Bibele yi vula leswaku i swinene leswaku vanhu va vilela hi ndlela leyi va nga ta tsakisaka lava va va rhandzaka.—1 Vakorinto 7:32-34; 2 Vakorinto 11:28.
Ntiyiso wa mhaka hi leswaku ku vilela swi nga ku khutaza. Hi xikombiso, a hi nge u ya tsala xikambelo vhiki leri taka. Ku vilela swi nga ku susumetela leswaku u hlaya vhiki leri naswona sweswo swi nga ku pfuna leswaku u pasa kahle!
Ku vilela swi nga ha tlhela swi ku lemukisa hi khombo. Nhwanyana la vuriwaka Serena u ri: “U nga ha vilela loko u endla swilo swo biha naswona i xilemukiso xa leswaku u fanele u swi tshika leswaku ripfalo ra wena ri nga ku karhati.”—Ringanisa Yakobo 5:14.
Ntiyiso wa mhaka: Ku vilela swi nga ku vuyerisa—ntsena loko swi ku susumetela ku endla swilo leswinene.
Kambe ku vuriwa yini loko ku vilela swi ku endla u anakanya swilo leswi nga riki swinene?
Hi xikombiso: Richard wa malembe ya 19 u te: “Ndza vilela loko ndzi anakanya hi tindlela leti xiyimo lexi tshikilelaka xi nga endlekaka ha yona. Ndzi anakanya hi xiyimo xexo hi ku phindhaphindha ku fikela laha ndzi vilelaka ngopfu.”
Bibele yi ri: “Mbilu yo rhula i vutomi bya xivumbiwa xa nyama.” (Swivuriso 14:30) Hi hala tlhelo, ku vilela swi nga ha ku vangela mavabyi, yo tanihi ku pandza hi nhloko, sululwana, ku vava ka khwiri ni mbilu leyi baka hi ku hatlisa.
U nga endla yini loko ku vilela swi nga ku pfuni?
Leswi u nga swi endlaka
Tivutise leswaku ha yini u vilela. “A swi hoxanga ku vilela hi vutihlamuleri bya wena kambe ku vilela ngopfu a swi nge ku vuyerisi. Swi ndzi tsundzuxa marito lama nge, Ku vilela swi fana ni ku rimela endzhaku. Swi ku endla u anakanya ngopfu kambe a swi ku pfuni hi nchumu.”—Katherine.
Bibele yi ri: “I mani eka n’wina loyi a nga engetelaka xisungunu xin’we eka mpimo wakwe wa vutomi hikwalaho ka ku vilela?”—Matewu 6:27.
Leswi swi vulaka swona: Loko ku vilela ku nga ku pfuni, ku nga ku vangela swiphiqo.
Tinyike nkarhi wo anakanyisisa. “Dyana marhambu ya nhloko. Xana leswi swi ku vilerisaka swi ta va swa nkoka mundzuku kumbe enkarhini lowu taka?”—Anthony.
Bibele yi ri: “Mi nga tshuki mi vilela hi siku leri tlhandlamaka, hikuva siku leri tlhandlamaka ri ta va ni mivilelo ya rona. Vubihi bya siku rin’wana ni rin’wana byi enele rona.”—Matewu 6:34.
Leswi swi vulaka swona: A swi twali ku vilela hi swiphiqo swa nkarhi lowu taka leswi swin’wana swa swona swi nga ta ka swi nga humeleli.
Tshika ku vilela hi swilo leswi u nga taka u nga swi cinci. “Leswi u nga swi endlaka i ku tilunghiselela ku langutana ni swiyimo leswi tikaka kambe hi hala tlhelo u tsundzuka leswaku swiyimo swin’wana a wu nge swi lawuli.”—Robert.
Bibele yi ri: “Lava va nga ni rivilo lerikulu a va hluli emphikizanweni, . . . hambi ku ri lava twisisaka a va na rona rifuwo, hikuva nkarhi ni xiendlakalo lexi nga languteriwangiki swa va wela hinkwavo.”—Eklesiasta 9:11.
Leswi swi vulaka swona: Minkarhi yin’wana a wu nge swi cinci swiyimo swa wena kambe u nga kota ku cinca ndlela leyi u swi langutaka ha yona.
Vana ni langutelo lerinene hi swiphiqo swa wena. “Ndzi xiya leswaku swa ndzi pfuna ku anakanya hi swilo leswi pfunaka ematshan’weni yo tidyisa mbitsi hi swilo leswi nga nyawuriki. Matimba ya mina ndzi ma tirhisela ku endla swilo swa nkoka.”—Alexis.
Bibele yi ri: “Tiyiseka hi swilo swa nkoka swinene.”—Vafilipiya 1:10.
Leswi swi vulaka swona: Vanhu lava nga ni langutelo lerinene hi swiphiqo swa vona, va tala ku swi hlula.
U nga vi mafanato. “Loko ndza ha ri eka gredi ya vutsevu, a ndzi vuya exikolweni ndzi karhateke ngopfu hi siku ra mundzuku. Mhani na papa a va ndzi yingisela loko ndzi va phofulela ta le mbilwini. A ndzi tsaka swinene loko va ri kona. A ndzi va tshemba ni ku vulavula na vona ndzi ntshunxekile. Sweswo ndzi pfunile leswaku ndzi nga karhateki hi siku ra mundzuku.”—Marilyn.
Bibele yi ri: “Ku vilela embilwini ya munhu hi kona loku nga ta yi tshova, kambe rito lerinene ra yi tsakisa.”—Swivuriso 12:25.
Leswi swi vulaka swona: Mutswari kumbe munghana a nga ha ku nyika switsundzuxo leswi tirhaka leswi nga ku pfunaka leswaku u hunguta ku karhateka ka wena.
Xikhongelo. “Loko ndzi khongela hi rito leri twalaka swa ndzi pfuna. Swi endla ndzi vula leswi ndzi karhataka ematshan’weni yo miyela. Swi tlhela swi ndzi pfuna ku xiya leswaku Yehovha a nga ndzi pfuna.”—Laura.
Bibele yi ri: “Mi lahlela ku vilela hinkwako ka n’wina eka [Xikwembu], hikuva xa mi khathalela.”—1 Petro 5:7.
Leswi swi vulaka swona: Xikhongelo a xi tlhantlhi swiphiqo swa hina. I ndlela yo vulavurisana na Yehovha Xikwembu hi ku kongoma loyi a hi tshembisaka a ku: “U nga [vileli], hikuva mina ndzi Xikwembu xa wena. Ndzi ta ku nyika matimba. Kunene ndzi ta ku pfuna.”—Esaya 41:10.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 49:1-20
Eka mufambisi.Ya vana va Kora.+ Miloti.49 Yingisani n’wina hinkwenu.Rhiyani ndleve, n’wina lava akeke emafambiselweni lawa ya swilo,+2 N’wina vana va vanhu,Wena la fuweke na wena xisiwana.+3 Nomu wa mina wu ta vulavula swilo swa vutlhari,+Naswona mbilu ya mina yi ta anakanyisisa hi swilo swa ku twisisa.+4 Ndleve ya mina ndzi ta yi rhiyela marito ya vutlhari;+Ndzi ta hlamusela mawetana+ ya mina eka haripa.5 Ha yini ndzi fanele ndzi chava emasikwini ya vubihi,+Loko xidyoho xa lava va ndzi kanganyisaka xi ndzi rhendzela?+6 Lava va tshembaka swo tihlayisa swa vona,+Naswona va tshamelaka ku tibuma hi ku tala ka rifuwo ra vona,+7 A nga kona ni wun’we eka vona la nga kutsulaka makwavo,+Hambi ku ri ku nyika Xikwembu nkutsulo wakwe;8 (Naswona hakelo ya nkutsulo wa moya-xiviri wa vona i ya risima swinene+Lerova a ya ha ri kona hilaha ku nga riki na makumu)9 Leswaku u fanele a hanya hi masiku a nga voni mugodi.+10 Hikuva wa swi vona leswaku ni tintlhari ta fa,+Xihunguki ni la nga anakanyiki va lova,+Naswona va fanele va siyela van’wana swo tihlayisa swa vona.+11 Endzeni va navela onge tindlu ta vona ti nga va kona hilaha ku nga riki na makumu,+Titabernakela ta vona ku suka eka xitukulwana xin’wana ku ya eka xitukulwana xin’wana.+Va thye tindhawu ta vona leti lombiweke hi mavito ya vona.+12 Kambe munhu wa la misaveni, hambiloko a xiximiwa, a nge tshami;+Hakunene u fana ni swiharhi leswi dlayiweke.+13 Leyi i ndlela ya lava hungukeke,+Ni ya lava va va landzelaka, lava tsakelaka leswi va swi vulaka. Se′lah.14 Ku fana ni tinyimpfu va ta ya eSheol;+Rifu ri ta va risa;+Naswona lavo lulama va ta va tsongahata nimixo,+Ni swivumbeko swa vona swi ta hlakala;+Un’wana ni un’wana u ta tshama eSheol, ematshan’weni ya vutshamo lebyi tlakukeke.+15 Hambiswiritano, Xikwembu xi ta kutsula moya-xiviri wa mina evokweni ra Sheol,+Hikuva xi ta ndzi amukela. Se′lah.16 U nga chavi loko munhu un’wana a kuma rifuwo,+Loko ku vangama ka yindlu yakwe ku engeteleka,+17 Hikuva loko a fa a nge fambi na nchumu;+Ku vangama kakwe a ku nge rheleli na yena.+18 Hikuva enkarhini wa ku hanya kakwe a a tshamela ku katekisa moya-xiviri wakwe;+(Vanhu va ta ku dzunisa hikuva u endla kahle)+19 Moya-xiviri wakwe eku heteleleni wu fika laha ku fikeke xitukulwana xa vatata wakwe.+A va nge he tlheli va vona ku vonakala.+20 Munhu wa la misaveni, hambiloko a xiximiwa, loko a nga twisisi,+Hakunene u fana ni swiharhi leswi dlayiweke.+


text:
SWIENDLAKALONKULU SWA LEMBE LERI NGA HUNDZA
“Ha Yi Rhandza Swinene JW Broadcasting!”
HI October 6, 2014, ku hleriwe xitichi xa ririmi ra Xinghezi xa le ka Internet lexi vuriwaka JW Broadcasting. * Ku sukela hi August 2015, minongonoko ya yona yi hundzuluxeriwe hi tindzimi to tlula 70 leswaku vamakwerhu vo tala va ta tiphina hi minongonoko leyi khutazaka hi tlhelo ra moya. Vahlaleri vo tala va le misaveni hinkwayo va kombise ku tlangela ka vona lunghiselelo leri, lerintshwa ro tsakisa. Kambe xana a ku katseka yini leswaku ku lunghiseleriwa JW Broadcasting?
A ku fanele ku kumiwa ndhawu leyi eneleke. Entsindza wa misava hinkwayo wa Timbhoni ta Yehovha le Brooklyn, New York, ku kumiwe ndhawu ya kahle leyi nga emuakweni lowu nga eka 30 Columbia Heights. Hi vhiki ntsena, ndhawu yoleyo yi basisiwile naswona Ndzawulo yo Lunghisa yi sungule ku lunghiselela ndhawu yo veka ti thelevhixini loko hi hala tlhelo ntlawa wo mpfampfarhuta wu ri karhi wu aka ndhawu yo xiximeka ya manguva lawa. Vamakwerhu vo tala lava humaka eUnited States va tirhe masiku lama engetelekeke va ri karhi va mpfampfarhuta ndhawu yo haxela eka yona ni ku vona ndlela leyi va nga yi akaka ha yona hi ku hatlisa. Ndzavisiso lowu hakanyingi wu tekaka tin’hweti wu endliwe hi masiku naswona hi ku hatlisa Ndzawulo yo Xava Nhundzu yi xave swilo swa madzana.
Ku nghenisiwe tintambu to tala ta gezi naswona ntlawa wolowo a wu fanele wu tiyiseka leswaku swilo hinkwaswo swi tirha kahle. Hi hala tlhelo, ntlawa wa hina wa vuyimbeleri a wu rhekhoda vuyimbeleri lebyi tlangaka loko nongonoko wu sungula etindhawini ta hina to rhekhodela eka tona ePatterson hi ku pfuniwa hi vamakwerhu lava humaka ematikweni yo hambanahambana lava telaka ku rhekhoda swilo leswi rhekhodiwaka nkarhi na nkarhi. A ku tsariwa swikripi, rungula leri munhu a vulavulaka a ri yexe naswona mintlawa leyi tirhaka eka ndzawulo yo rhekhoda eBrooklyn, Patterson, Wallkill ni le matikweni man’wana emisaveni hinkwayo yi tirhe hi matimba leswaku ku humesiwa vhidiyo. Loko ndhawu yo haxela eka yona yi herile, ku nghenisiwe switirhisiwa naswona ku sunguriwe malunghiselelo yo endla rungula leri a ri ta haxiwa eka tin’hweti to sungula.
Loko hi vutisa munhu loyi a tivaka ntirho lowu leswaku a swi ta teka nkarhi wo tanihi kwihi leswaku hi heta ndhawu yo fana ni leyi yo haxela eka yona, u vule leswaku a swi ta teka lembe ni hafu. Vamakwerhu lava tirhaka hi matimba va wu hete hi tin’hweti timbirhi!
Vuyelo bya kona byi ve lebyi khutazaka! Nongonoko wa n’hweti yin’wana ni yin’wana lowu haxiwaka hi Musumbhunuku wo sungula wa n’hweti, wu hlaleriwa minkarhi leyi tlulaka timiliyoni timbirhi hi n’hweti yoleyo. Ku katsa ni tivhidiyo hinkwato, nongonoko lowu wu hlaleriwa minkarhi yo tlula timiliyoni ta khume hi n’hweti.
“Nongonoko lowu wu endle leswaku ndzi va ekusuhi ni nhlengeletano ya Yehovha swin’we ni Huvo leyi Fumaka. Ndza swi tiva leswaku ndzi xiphemu xa ndyangu lowu kombisanaka rirhandzu swinene.”
Xana vanhu va Yehovha va titwa njhani hi lunghiselelo leri, lerintshwa ra moya? Hi lawa marito ma nga ri mangani ntsena eka yo tala yo kombisa ku tlangela:
“Lawa hi man’wana ya madyambu yo tsakisa evuton’wini bya mina! Madyambu lawa, mina ni nsati wa mina hi hlalele nongonoko wa May 2015 naswona a ndzi swi koti ku hlamusela ndlela leyi a ndzi tsake ha yona. Nongonoko lowu hi wun’wana wa tinyiko ta nkoka swinene leti ndzi nga si tshamaka ndzi ti kuma eka Yehovha. Hi nkhensa Huvo leyi Fumaka swin’we ni vamakwerhu hinkwavo lava tirheke hi matimba eka lunghiselelo leri ro tsakisa ra moya.”
—Indonesia.
“Ku fikela sweswi, vamakwerhu vo tala a va nga si tshama va twa xirho xa Huvo leyi Fumaka xi nyikela nkulumo. Sweswi, a va va twi va vulavula ntsena kambe va tlhela va va vona. A hi nga si tshama hi titwa hi ri ekusuhi ni Huvo leyi Fumaka swin’we ni vamakwerhu emisaveni hinkwayo hi ndlela leyi”
—Kenya.
“Hikwalaho ka leswi nuna wa mina a nga riki Mbhoni, swa ndzi tikela ku khoma vugandzeri bya ndyangu ni vana va mina vambirhi lava ha riki vantshwa. Kutani, minongonoko leyi yi ndzi pfunile swinene. Yi endla ndzi titwa ndzi ri xiphemu xa nhlengeletano naswona yi endla leswaku mina ni vana va mina hi khutazeka. Hakunene lowu i nkateko lowu humaka eka Yehovha.”
—Britain.
“Ha yi rhandza swinene JW Broadcasting! Nakambe swikhongelo swa hina swi hlamuriwile loko nongonoko lowu se wu kumeka hi tindzimi tin’wana. Ha khutazeka vamakwerhu loko hi vona ntsako wa n’wina swin’we ni musa lowu mi wu kombisaka eka vugandzeri bya Yehovha. Ku sukela loko ku sungule nongonoko wa hina wa le ka TV, hi titwa hi ri swirho swa nhlengeletano ya Yehovha yo tsakisa ni ku hlamarisa leyi nga si tshamaka yi va kona.”
—Czech Republic.
“Ku yingisela swirho swa Huvo leyi Fumaka hi ririmi ra manana swi tiyise vuxaka bya mina na Yehovha.”
—Brazil.
“Ndzi ni malembe ya 16 ndzi ri karhi ndzi tirhela Yehovha, kambe ntsako lowu ndzi nga na wona namuntlha ndzi nga wu fanisa ni lowu ndzi veke na wona loko ndzi khuvuriwa. Ndza nkhensa, vamakwerhu lava rhandzekaka, ku hi endlela JW Broadcasting”
—Brazil.
Hi ku pfuniwa hi Yehovha, hi tshemba leswaku JW Broadcasting yi ta hambeta yi pfuna vamakwerhu emisaveni hinkwayo hi tlhelo ra moya naswona yi ta yisa ku dzuneka ni ku tlhela yi kwetsimisa Yehovha.
^ ndzim. 3 U nga hlalela JW Broadcasting loko u nghena eka tv.jw.org.


text:
Vana Ni Xivindzi—Yehovha U Na Wena!
“Vana ni xivindzi, u tiya. . . . Yehovha Xikwembu xa wena u na wena.”—YOX. 1:9.
1, 2. (a) Hi tihi timfanelo leti nga ta hi pfuna ku langutana ni miringo? (b) U nga ri hlamusela njhani ripfumelo? Kombisa.
NTIRHO wa Yehovha wu hi tisela ntsako. Kambe hi langutana ni swiphiqo ku fana ni vanhu van’wana naswona hi nga ha “xaniseka hikwalaho ka ku lulama.” (1 Pet. 3:14; 5:8, 9; 1 Kor. 10:13) Leswaku hi kota ku langutana ni miringo yoleyo hi ndlela leyinene, hi fanele hi va ni ripfumelo ni xivindzi.
2 Ripfumelo i yini? Muapostola Pawulo u tsale a ku: “Ripfumelo i ku langutela loku tiyisekisiweke ka swilo leswi tshembiwaka, vumbhoni lebyi tiyeke bya leswi nga swa xiviri hambiloko swi nga voniwi.” (Hev. 11:1) Vuhundzuluxeri byin’wana byi hlayekisa xileswi: “Ripfumelo i xitiyisekiso xa swilo leswi hi swi languteleke. Ripfumelo i ku tiyiseka hi swilo leswi hi nga kotiki ku swi vona.” (The Simple English Bible) Loko hi nyikiwe xitiyisekiso xa ndhawu yo karhi, ha tiyiseka leswaku i ya hina. Leswi hi nga ni ripfumelo ra leswaku minkarhi hinkwayo Xikwembu xa swi hetisisa switshembiso swa xona, swi fana ni loko hi khome xitiyisekiso xa nkoka. Ripfumelo ra hina ri endla hi tiyiseka leswaku hi ta vona ku hetiseka ka switshembiso leswi sekeriweke eBibeleni leswi hi swi languteleke, naswona ha tiyiseka leswaku leswi Xikwembu xi swi tshembiseke swi ta endleka hambiloko hi nga swi koti ku swi vona.
3, 4. (a) I yini xivindzi? (b) Hi yihi ndlela yin’wana yo tiyisa ripfumelo ni xivindzi xa hina?
3 Xivindzi i vuswikoti byo vulavula ni ku endla swilo handle ko chava loko hi ri eka swiyimo swo tika ni leswi nga ni khombo. Ku va ni xivindzi i ku tiyiseka ni ku va ni vurhena, hambi ku ri ku tiyimisela ku xanisiwa hikwalaho ka leswi hi swi pfumelaka.—Mar. 6:49, 50; 2 Tim. 1:7.
4 Ripfumelo ni xivindzi i timfanelo leti rhandzekaka. Kambe hi nga ha titwa hi lava ripfumelo ni xivindzi leswi engetelekeke. Bibele yi vulavula hi malandza ya Xikwembu ya magidi lawa a ma ri swikombiso leswinene swa ripfumelo ni xivindzi. Hikwalaho ndlela yin’wana yo tiyisa ripfumelo ni xivindzi xa hina i ku kambisisa swin’wana swa swikombiso sweswo.
YEHOVHA A A RI NA YOXUWA
5. Leswaku Yoxuwa a humelela eka xiavelo xa yena, a a fanele a va na yini?
5 A hi anakanyeni hi swilo leswi nga endleka malembe ya kwalomu ka 3 500 lama hundzeke. Se a ku hundze malembe ya 40 Yehovha a kutsule timiliyoni ta Vaisrayele evuhlongeni bya le Egipta hi voko ra matimba. Muprofeta Muxe a a ri murhangeri wa vona. Loko a ri ni malembe ya 120 u ye enhlonhlorhini ya Ntshava ya Nebo leswaku a ya vona Tiko leri Tshembisiweke, naswona u fele kwalaho ehenhla ka ntshava. Mutlhandlami wa yena a ku ri Yoxuwa, wanuna loyi a a “tele moya wa vutlhari.” (Det. 34:1-9) Vaisrayele a va ri kusuhi ni ku hlasela tiko ra Kanana. Leswaku Yoxuwa a humelela tanihi murhangeri wa vona, a a fanele a va ni vutlhari bya Xikwembu. Nakambe a a fanele a va ni ripfumelo eka Yehovha ni ku va ni xivindzi ni matimba.—Det. 31:22, 23.
6. (a) Hi ku ya hi Yoxuwa 23:6, hi lava xivindzi xo endla yini? (b) Hi dyondza yini eka marito lama nga eka Mintirho 4:18-20 na Mintirho 5:29?
6 Vutlhari, xivindzi ni ripfumelo leswi kombisiweke hi Yoxuwa eka nkarhi wo leha lowu yena ni Vaisrayele va wu heteke va lwa ni Vakanana swi fanele swi va tiyisile. Hambiswiritano, ku engetela eka ku va ni xivindzi enyimpini, a va fanele va tlhela va va ni xivindzi xo endla leswi Yoxuwa a va khutazeke ku swi endla. Loko a nga si fa, u te: “Mi fanele mi va ni xivindzi lexikulu xo hlayisa ni ku endla hinkwaswo leswi tsariweke ebukwini ya nawu wa Muxe hi ku ka mi nga pfuki mi yi fularherile, mi hambuka eka yona mi ya exineneni kumbe eximatsini.” (Yox. 23:6) Na hina hi lava xivindzi xo yingisa Yehovha minkarhi hinkwayo. Leswi swi katsa ni le ka swiyimo leswi vanhu va lavaka leswaku hi endla leswi hambaneke ni ku rhandza ka Xikwembu. (Hlaya Mintirho 4:18-20; 5:29.) Loko hi titshega hi Yehovha hi xikhongelo, u ta hi pfuna leswaku hi tshama hi tshembekile.
NDLELA LEYI HI NGA ENDLAKA TINDLELA TA HINA TI HUMELELA HA YONA
7. Leswaku Yoxuwa a endla hi xivindzi ni ku humelela, a a fanele a endla yini?
7 Leswaku hi va ni xivindzi lexi lavekaka leswaku hi endla ku rhandza ka Xikwembu, hi fanele hi dyondza Rito ra xona ni ku tirhisa leswi hi swi dyondzaka. Leswi hi leswi Yoxuwa a byeriweke ku swi endla loko a va mutlhandlami wa Muxe: “Vana ni xivindzi, u tiya ngopfu leswaku u khathalela ku endla hi ku landza nawu hinkwawo lowu Muxe nandza wa mina a ku leriseke wona. . . . Buku leyi ya nawu yi nga suki enon’wini wa wena, naswona u fanele u yi hlaya hi rito ra le hansi nhlikanhi ni vusiku, leswaku u ta hisekela ku endla hi ku landza hinkwaswo leswi tsariweke eka yona; hi kona u nga ta endla ndlela ya wena yi humelela kutani u endla hi vutlhari.” (Yox. 1:7, 8) Yoxuwa u landzele ndzayo yoleyo kutani ‘ndlela ya yena yi humelerile.’ Loko hi endla hilaha ku fanaka, hi ta va ni xivindzi lexikulu hi tlhela hi humelela entirhweni wa Xikwembu.
Ndzimana ya hina ya lembe ya 2013 yi ri: “Vana ni xivindzi, u tiya. . . . Yehovha Xikwembu xa wena u na wena.”—Yoxuwa 1:9
8. Ndzimana ya lembe ya 2013 yi tekiwe eka tsalwa rihi naswona u vona onge marito wolawo ma ta ku pfuna njhani?
8 Yoxuwa u fanele a tiyisiwile swinene loko a tlhela a twa Yehovha a ku: “Vana ni xivindzi, u tiya. U nga rhurhumeli kumbe u chava, hikuva Yehovha Xikwembu xa wena u na wena kun’wana ni kun’wana laha u yaka kona.” (Yox. 1:9) Na hina Yehovha u na hina. Hikwalaho a hi fanelanga hi ‘rhurhumela kumbe hi chava’ ku nga khathariseki miringo leyi hi langutanaka na yona. I ya nkoka swinene marito lama nge: “Vana ni xivindzi, u tiya. . . . Yehovha Xikwembu xa wena u na wena.” Marito lawa ya Yoxuwa 1:9 ma hlawuriwe leswaku ma va ndzimana ya lembe ya 2013. Hakunene ma ta hi tiyisa eka tin’hweti leti taka, hilaha marito ni swiendlo swa vanhu van’wana lava nga swikombiso leswinene lava nga ni ripfumelo ni xivindzi swi nga ta hi tiyisa hakona.
VA HLAWULE KU ENDLA KU RHANDZA KA XIKWEMBU HI XIVINDZI
9. Rahava u kombise ripfumelo ni xivindzi hi ndlela yihi?
9 Loko Yoxuwa a rhumele tinhlori timbirhi eKanana, Rahava lowa nghwavava u ti tumbetile a tlhela a kongomisa valala va tona endhawini leyi nga riki yona. Hikwalaho ka swiendlo swa yena swa ripfumelo ni xivindzi, yena ni ndyangu wa ka vona a va dlayiwanga loko Vaisrayele va lovisa muti wa Yeriko. (Hev. 11:30, 31; Yak. 2:25) I ntiyiso leswaku Rahava u tshike mahanyelo ya yena yo biha leswaku a ta tsakisa Yehovha. Van’wana lava veke Vakreste va ve ni ripfumelo ni xivindzi naswona va cince vutomi bya vona leswaku va ta tsakisa Xikwembu.
10. Hi le ka swiyimo swihi laha Rhuti a hlawuleke ku va mugandzeri wa ntiyiso naswona u katekisiwe njhani?
10 Loko Yoxuwa a file, Rhuti lowa Mumowabu u ve ni xivindzi xo gandzela Yehovha. Leswi a a ri noni leyi a yi tekiwe hi Muisrayele, swi nga endleka a a tiva swo karhi hi Yehovha. N’wingi wa yena, Nawomi loyi a a ri noni, a a tshama etikweni ra Mowabu kambe u kunguhate ku tlhelela edorobeni ra Betlehema leri a ri ri eIsrayele. Endleleni, Nawomi u khongotele Rhuti leswaku a tlhelela eka vanhu va ka vona, kambe Mumowabu loyi u hlamule a ku: “U nga ndzi kombeli leswaku ndzi ku tshika, ndzi tlhela ndzi nga ha fambi na wena . . . Vanhu va wena va ta va vanhu va mina, Xikwembu xa wena xi ta va Xikwembu xa mina.” (Rhu. 1:16) Rhuti a a vula a tiyisile. Hi ku famba ka nkarhi, Rhuti u tekiwe hi Bowasi xaka ra Nawomi naswona u veleke n’wana wa jaha kutani a va kokwa wa xisati wa Davhida na Yesu. Hakunene, Yehovha wa swi katekisa swiendlo swa ripfumelo ni xivindzi.—Rhu. 2:12; 4:17-22; Mat. 1:1-6.
VO TALA VA NGHENISE VUTOMI BYA VONA EKHOMBYENI!
11. Yoyada na Yehoxeba va xi kombise njhani xivindzi, naswona leswi swi endle leswaku ku va ni vuyelo byihi?
11 Xivindzi ni ripfumelo ra hina swa tiya loko hi xiya leswaku Xikwembu xi ni lava va rhangisaka ku endla ku rhandza ka xona ni ku sirhelela vapfumeri-kulobye. Hi xikombiso, anakanya hi Muprista Lonkulu Yoyada ni nsati wa yena, Yehoxeba. Endzhaku ka loko Hosi Ahaziya a file, Ataliya mana wa yena u dlaye vana va hosi hinkwavo handle ka Yehowaxi, ivi a tiendla hosi ya xisati. Yoyada na Yehoxeba va nghenise vutomi bya vona ekhombyeni hi ku teka Yehowaxi n’wana wa xinuna wa Ahaziya va n’wi tumbeta ku ringana malembe ya tsevu. Hi lembe ra vunkombo, Yoyada u endle Yehowaxi hosi kutani a lerisa leswaku Ataliya a dlayiwa. (2 Tih. 11:1-16) Endzhaku Yoyada u seketele Hosi Yehowaxi eku pfuxeteni ka tempele. Naswona loko Yoyada a fa a ri ni malembe ya 130, u lahliwe ni tihosi “hikuva a a endle leswinene eIsrayele ni le ka Xikwembu xa ntiyiso ni le ka yindlu ya xona.” (2 Tikr. 24:15, 16) Ku tlula kwalaho, xiendlo xa xivindzi xa Yoyada ni nsati wa yena xi sirhelele ndyangu wa vuhosi ku sukela eka Davhida ku ya fika eka Mesiya.
12. I yini leswi Ebedi-meleke a swi endleke hi xivindzi?
12 Ebedi-meleke, mutsheniwa loyi a a tirha endlwini ya Hosi Sedekiyasi, u nghenise vutomi bya yena ekhombyeni leswaku a ponisa Yeremiya. Hosi leyi yi nyikete Yeremiya eka tihosana ta Yuda, leti n’wi hehleke hileswaku u pfukela mfumo kutani ti n’wi lahlela exihlobyeni lexi nga ni ndzhope leswaku a ta fela kona. (Yer. 38:4-6) Ku nga khathariseki khombo leri Ebedi-meleke a a tihoxa eka rona hikwalaho ka leswi Yeremiya a a vengiwa, u kombele Sedekiyasi leswaku a pfuna muprofeta loyi. Sedekiyasi u pfumerile ku n’wi pfuna naswona u byele Ebedi-meleke leswaku a famba ni vavanuna va 30 leswaku va ya humesa Yeremiya exihlobyeni. Hi ku tirhisa muprofeta loyi, Xikwembu xi tiyisekise Ebedi-meleke leswaku a a nga ta fa loko Vababilona va hlasela Yerusalema. (Yer. 39:15-18) Xikwembu xa va hakela lava kombisaka xivindzi leswaku va endla ku rhandza ka xona.
13. Vaheveru vanharhu va xi kombise njhani xivindzi naswona hi nga dyondza yini eka mhaka ya vona?
13 Hi lembe-xidzana ra vunkombo B.C.E., malandza manharhu ya Yehovha ya Vaheveru ma hakeriwile hikwalaho ko kombisa ripfumelo ni xivindzi. Hosi Nebukadnetsara u lerise leswaku vavanuna hinkwavo va nkoka va le Babilona va hlangana leswaku va ta gandzela xifaniso lexikulu xa nsuku. Un’wana ni un’wana loyi a a nga ta xi nkhisamela a a ta dlayiwa hi ku hoxiwa ekheleni ra ndzilo. Vaheveru lavanharhu va byele Nebukadnetsara hi xichavo va ku: “Xikwembu xa hina lexi hi xi tirhelaka xa swi kota ku hi ponisa. Xi ta hi ponisa hi huma ekheleni ra ndzilo lowu pfurhaka ni le vokweni ra wena, Wena hosi. Loko swi nga ri tano, swi tive wena, Wena hosi, leswaku swikwembu swa wena a hi swi tirheli, ni xifaniso xa nsuku lexi u xi yimiseke a hi nge xi gandzeli.” (Dan. 3:16-18) Eka Daniyele 3:19-30 hi hlaya hi rungula leri tsakisaka ra ndlela leyi Vaheveru lavanharhu va ponisiweke ha yona. Hambileswi hi nga taka hi nga xungetiwi hi ku dlayiwa hi ku hoxiwa ekheleni ra ndzilo, hi langutana ni miringo leyi ringaka vutshembeki naswona hi nga tiyiseka leswaku Xikwembu xi ta hi katekisa loko hi kombisa ripfumelo ni xivindzi.
14. Hi ku ya hi Daniyele ndzima 6, Daniyele u xi kombise njhani xivindzi naswona vuyelo byi ve byihi?
14 Daniyele u kombise ripfumelo ni xivindzi loko valala va yena va kucetele Hosi Dariyosi leswaku a veka nawu wa leswaku “mani na mani la kombelaka eka xikwembu xin’wana kumbe munhu un’wana ku ringana masiku ya 30, ku nga ri eka wena, Wena hosi, u fanele a hoxiwa ekheleni ra tinghala.” Loko Daniyele a twe leswaku marito lama tsariweke ma sayiniwile, “u nghene endlwini yakwe naswona a a pfuleriwe mafasitere lawa ma nga ekamareni rakwe ra le henhla ka lwangu, etlhelo ra le Yerusalema, kanharhu hi siku a a nkhinsama hi matsolo, a khongela, a dzunisa emahlweni ka Xikwembu xakwe, hilaha a a hamba a endla hakona emahlweni ka leswi.” (Dan. 6:6-10) Daniyele loyi a a ri ni xivindzi u hoxiwe ekheleni ra tinghala—kambe Yehovha u n’wi ponisile.—Dan. 6:16-23.
15. (a) Akhwila na Prisila va ri kombise njhani ripfumelo ni xivindzi? (b) Marito ya Yesu lama nga eka Yohane 13:34 ma vula yini naswona Vakreste vo tala va ri kombise njhani rirhandzu ro tano?
15 Akhwila na Prisila va ‘veke tinhamu ta vona ekhombyeni leswaku va ponisa moya-xiviri wa Pawulo’ ehansi ka swiyimo leswi nga hlamuseriwiki eBibeleni. (Mint. 18:2; Rhom. 16:3, 4) Hi xivindzi va endle hi ku pfumelelana ni marito ya Yesu lama nge: “Ndzi mi nyika xileriso lexintshwa, leswaku mi rhandzana; tanihi leswi ndzi mi rhandzeke, rhandzanani na n’wina.” (Yoh. 13:34) Nawu wa Muxe a wu lava leswaku munhu a rhandza vanhu van’wana hilaha a a tirhandza hakona. (Lev. 19:18) Kambe xileriso xa Yesu a xi ri ‘xintshwa’ hikuva xi hlamusela rirhandzu leri a ri ta endla leswaku hi nyikela hi vutomi bya hina hikwalaho ka van’wana, hilaha na yena a endleke hakona. Vakreste vo tala va kombise rirhandzu hi ku ‘veka tinhamu ta vona ekhombyeni’ leswaku va sirhelela vapfumeri-kulobye leswaku va nga vavisiwi kumbe ku dlayiwa hi valala.—Hlaya 1 Yohane 3:16.
16, 17. Ripfumelo ra Vakreste van’wana vo sungula ri ringiwe njhani naswona ripfumelo ra Vakreste van’wana va manguva lawa ri ringiwe njhani?
16 Ku fana na Yesu, Vakreste vo sungula a va gandzela Yehovha ntsena. (Mat. 4:8-10) Va ale ku hisa murhi wa risuna leswaku va fundzha mufumi wa Rhoma. (Vona xifaniso.) Daniel P. Mannix u tsale a ku: “I Vakreste va nga ri vangani lava landzuleke ripfumelo, hambileswi alitari leyi a yi ri ni ndzilo lowu pfurhaka hi ntolovelo a yi vekiwa endhawini ya mintlango leswaku yi ta va ekusuhi na vona. Leswi mubohiwa a a fanele a swi endla a ku ri ku tsongolanyana murhi wa risuna a wu hoxa endzilweni kutani a a nyikiwa Xitifiketi xa Xitlhavelo ivi a ntshunxiwa. Nakambe a a tlhela a hlamuseriwa hi vukheta leswaku a a nga gandzeli mufumi; ntsena a a pfumela leswaku mufumi loyi a a rhangela mfumo wa Rhoma a a ri xikwembu. Nilokoswiritano, i Vakreste vatsongo lava va pfumeleke ku endla sweswo leswaku va ta pona.”—Those About to Die.
17 Vakreste va manguva lawa lava a va ri etikampeni ta Manazi ta nxaniso lava a va langutane ni ku dlayiwa va nyikiwe nkarhi ko tala leswaku va ta ntshunxiwa hi ku sayina xihlambanyo va vula leswaku a va ha n’wi gandzeli Yehovha. Kambe i vatsongo lava sayineke. Hi nkarhi wa ku yayarheriwa ka rixaka eRwanda, Timbhoni ta Matutsi ni ta Mahutu ti nghenise vutomi bya tona ekhombyeni hi ku sirhelelana. Miringo yo tano yi lava xivindzi ni ripfumelo.
TSUNDZUKA, YEHOVHA U NA HINA!
18, 19. I swikombiso swihi swa le Bibeleni swa vanhu lava a va ri ni ripfumelo ni xivindzi leswi nga hi pfunaka leswaku hi endla ntirho wa hina wo chumayela?
18 Sweswi hi ni lunghelo ro hlanganyela entirhweni lowukulu swinene lowu tshameke wu nyikiwa malandza ya Xikwembu lama nga vanhu laha misaveni—ntirho wo twarisa rungula ra Mfumo ni wo endla vadyondzisiwa. (Mat. 24:14; 28:19, 20) Ha xi tlangela swinene xikombiso xa Yesu lexi hetisekeke! U “[fambe] hi muti ni muti ni hi ximutana ni ximutana, a chumayela ni ku vula mahungu lamanene ya mfumo wa Xikwembu.” (Luka 8:1) Ku fana na yena hi fanele hi va ni ripfumelo ni xivindzi leswaku hi ta chumayela rungula ra Mfumo. Hi ku pfuniwa hi Xikwembu, hi nga va ni xivindzi ku fana na Nowa, “muchumayeri wa leswo lulama” loyi a a ri ni xivindzi eka “misava ya vanhu lava nga xiximiki Xikwembu” lava a va ta lovisiwa hi ndhambi.—2 Pet. 2:4, 5.
19 Xikhongelo xi hi pfuna leswaku hi endla ntirho wo chumayela. Loko valandzeri van’wana va Kreste lava a va xanisiwa va khongelele leswaku va “vula rito ra Xikwembu hi vurhena,” xikombelo xa vona xi hlamuriwile. (Hlaya Mintirho 4:29-31.) Loko u chava ku chumayela hi yindlu ni yindlu, Yehovha u ta hlamula swikhongelo swa wena swa leswaku u va ni ripfumelo lerikulu ni xivindzi.—Hlaya Pisalema 66:19, 20. *
20. I nseketelo wihi lowu hi nga na wona tanihi malandza ya Yehovha?
20 A swi olovi ku hambeta hi endla ku rhandza ka Xikwembu emisaveni leyi yo homboloka. Kambe, a hi hexe. Xikwembu xi na hina. Ni N’wana wa xona la nga Nhloko ya vandlha, u na hina. Nakambe ku ni Timbhoni ta Yehovha tin’wana leti tlulaka 7 000 000 emisaveni hinkwayo. A hi hambeteni swin’we na tona hi kombisa ripfumelo hi tlhela hi chumayela mahungu lamanene hi ri karhi hi tsundzuka ndzimana ya hina ya lembe ya 2013 leyi nge: “Vana ni xivindzi, u tiya. . . . Yehovha Xikwembu xa wena u na wena.”—Yox. 1:9.
^ ndzim. 19 Hlaya hi swikombiso leswi engetelekeke swa lava a va ri ni xivindzi eka xihloko lexi nge, “Vana Ni Xivindzi, U Tiya Ngopfu” eka Xihondzo xo Rindza xa February 15, 2012.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Genesa 40:1-23
40 Kutani endzhaku ka swilo leswi mucheri wa vhinyo+ ya hosi ya Egipta swin’we ni mubaki, va dyohela hosi ya vona, hosi ya Egipta.+2 Faro a hlundzukela valanguteri+ va yena vambirhi, murhangeri wa vacheri va vhinyo ni murhangeri wa vabaki.+3 Kutani a va nghenisa ekhotsweni ra yindlu ya murhangeri wa varindzi,+ endlwini+ ya khotso, endhawini leyi Yosefa a a khotsiwe eka yona.4 Kutani murhangeri wa varindzi a avela Yosefa leswaku a va na vona a ta va tirhela;+ va tshama ekhotsweni masikunyana.5 Kutani mucheri wa vhinyo ni mubaki, va hosi ya Egipta lava a va ri vakhotsiwa endlwini+ leyi nga khotso, va lorha norho,+ hi vusiku+ byin’we ha un’we wa vona a lorha norho wakwe lowu nga ni nhlamuselo+ ya wona.6 Loko Yosefa a fika eka vona a va languta nimixo, ina, a va ri ni gome.+7 Kutani a vutisa hi ta valanguteri va Faro lava a va ri na yena ekhotsweni ra yindlu ya n’wini wa vona, a ku: “Hikwalaho ka yini swikandza swa n’wina swi tsanile namuntlha?”+8 Hiloko va ku eka yena: “Hi lorhe norho, naswona a hi na muhlamuseri.” Kutani Yosefa a ku eka vona: “Xana tinhlamuselo a ti humi eka Xikwembu?+ Ndzi kombela mi ndzi rungulela yona.”9 Murhangeri wa vacheri va vhinyo a rungulela Yosefa norho wakwe, a ku eka yena: “Phela enorhweni wa mina ndzi vone murhi wa vhinya emahlweni ka mina.10 Emurhini wa vhinya a ku ri ni swirhabyana swinharhu, naswona a swi tikomba swi hluka swihluke.+ A wu rhumbuka. Swichocho swa wona swi wupfise madiriva ya swona.11 Xinwelo xa Faro a xi ri evokweni ra mina, kutani ndzi teka madiriva ndzi ma kamela exinwelweni+ xa Faro. Endzhaku ka sweswo ndzi nyika+ Faro xinwelo.”12 Kutani Yosefa a ku eka yena: “Nhlamuselo+ ya wona hi leyi: Swirhabyana swinharhu i masiku manharhu.13 Masiku manharhu ku sukela sweswi Faro u ta tlakusa nhloko ya wena, kunene u ta ku tlherisela exikhundlheni+ xa wena; kunene u ta nyika Faro xinwelo hi ku ya hilaha a wu endla hakona eku sunguleni loko wa ha ri mucheri wa vhinyo+ wa yena.14 Nilokoswiritano, xikan’we-kan’we loko swi ku fambela kahle+ u hambeta u ndzi tsundzuka, ndzi kombela u ndzi kombisa musa wa rirhandzu u vulavula hi mina eka Faro,+ u ndzi humesa endlwini leyi.15 Hikuva entiyisweni ndzi tlhakisiwe etikweni ra Vaheveru;+ ni kwala a ndzi endlanga nchumu nikatsongo lerova va nga ndzi hoxa ekhotsweni leri nga khele.”+16 Loko murhangeri wa vabaki a vona leswaku u n’wi hlamusele leswinene, na yena a ku eka Yosefa: “Na mina a ndzi lorha, kutani a ku ri ni swirhundzu swinharhu swa xinkwa xo basa ehenhla ka nhloko ya mina,17 eka xirhundzu lexi nga ehenhla-henhla a ku ri ni mixaka hinkwayo ya swakudya swa Faro+ leswi endliweke hi mubaki, naswona a ku ri ni tinyenyana+ leti a ti dya swakudya leswi nga eswirhundzwini ehenhla ka nhloko ya mina.”18 Kutani Yosefa a hlamula a ku: “Nhlamuselo+ ya wona hi leyi: Swirhundzu swinharhu i masiku manharhu.19 Masiku manharhu ku sukela sweswi Faro u ta tlakusa nhloko ya wena a yi susa, kunene u ta ku hayeka emhandzini;+ kunene tinyenyana ti ta dya nyama ya wena.”+20 Kutani hi siku ra vunharhu ku va siku ra ku velekiwa+ ka Faro, hiloko a endlela malandza ya yena hinkwawo nkhuvo naswona a tlakusa nhloko ya murhangeri wa vacheri va vhinyo ni nhloko ya murhangeri wa vabaki exikarhi ka malandza+ yakwe.21 Hikwalaho a tlherisela murhangeri wa vacheri va vhinyo entirhweni wa yena wa ku chela vhinyo,+ kutani a hambeta a nyika Faro xinwelo.22 Kambe murhangeri wa vabaki a n’wi hayeka,+ hilaha Yosefa a va hlamuseleke+ hakona.23 Hambiswiritano, murhangeri wa vacheri va vhinyo a nga n’wi tsundzukanga Yosefa, u n’wi rivarile.+


text:
1Ngu toneto, lekani wotshe wubihi, makuhu, wuxengeteli, livengo, ni lotshe lixaka la siruko. 2Nga vanana va titxetxere, navelani masi a Moya kasiku ona ma na si kota ku mi ninga kukula mi txi ya kuhanyiswani, 3ngako mi di danzile wunene wa Mkoma. 4Ngonani hafuhi ka Mkoma, i ku dirigwi do hanya, adi di nga nyenywa ngu vathu, aniko i ku da kusawulwa ni kudhundeka masoni ka Txizimu. 5Nananu, kufana ni marigwi o hanya, mi fanete ku akwa mi txi maha nyumba ya moya, ti to mi txi maha vaphaxeli vo basa, ava va humisako timhamba to tsakisa Txizimu ngu Jesu Kristu. 6Ngu kota yeto, amu ka Mibhalo, ti ho ti taku: "Wonani, na veka ka m'ti wa Siyoni dirigwi da lisima di di nga sawulwa, di do dhundeka; awule a kholwako ka dona, kha nambi wiswa tingana." 7Ngu toneto, mi katekile anu mi kholwako. Aniko, ka vale va si kholwiko; dirigwi di vaaki va nga di nyenya, di mahile dirigwi da hombe do tsanisa. 8Dirigwi diya di na va humba ni ku va wisa. Va na humbwa ngu dona, nguko kha va kholwa ka Evhangeli, i ku ti va nga sikeliswa tona. 9Ngu toneto, anu mi lihunzu lo sawuleka, vaphaxeli va wukoma, mfumo wo sawuleka, vathu va va lumbako Txizimu, kasiku mi na tsimbila mi txi rurutela mithumo ya kuxamalisa ya Txizimu, atxi txi nga mi humisa txidemani, txi txi mi wuyisa liwoningoni ka txona ko xamalisa, 10anu kale mi nga ti singa vathu, kambe komkuwa se mi vathu va Txizimu, anu kale mi nga ti si nzi kudivalelwa, se konkuwa mi mani kudivalelwa. 11Na mi kombela, vo randeka ngutu, nga vaendi ni valuveli ditikoni muwa, mi leka ku ti ningetela ka minavelo ya mmidi, ayi yi lwako ni moya yotshe mbimo. 12Wutomi wanu hagari ka va va si kholwiko wu na ve wa wunene ngutu, kasiku ngako va txi mi lumbeta kuva mi di vabihi, vona va na yi ziva mithumo yanu ya yinene, se va txi dhumisa Txizimu ka ditshiku da kuta ka txona. 13Ngu kota ya Mkoma, ti vekeni hahatshi ka milayo ya wukoma wa ha mafuni: Ka Mfumeli, awu i ku mkoma wa hombe, 14ni ka tinduna, ati i ku tona ti nga ningwa ngu ngene mtamo wo tsayisa vabihi ni kudhumisa avale va mahako ta tinene. 15Nguko, Txizimu txi lava kumalata wuphukuphuku ngu mithumo yanu ya yinene. 16Hanyani nga vathuseki; kambe, mi nga thumiseni wuthuseki wanu kasi kufenengeta wubihi, aniko hanyani nga sithumi sa Txizimu. 17Vekani txithavo ka votshe vathu, randani makholwa kulonu, thavani Txizimu, mi txi xonipha ni nene mfumeli. 18Anu sithumi, mi fanete ku ti veka hahatshi ka vanyamne vanu, mi txi va komba txixonipho txo hetiseka. I singa ka vale i ku vavanene dwe, kambe ni ka vale i ku vo karata. 19Nguko i kateko ngako mthu a txi timisela sixaniso ngu lirando la Txizimu, hambi a txi xaniswa a singa ni mnandu. Ngako mi txi timisela kutsayiswani kwanu ngu txihoxo txi mi nga txi maha, wudhumo muni wu ku ho koneho, kani? Ngako mi txi xaniswa mi txi timisela, ngu kota ya kumaha ta tinene, eto ta tsakisa Txizimu. 20I hakhelo muni mi fanelako ku yi mana kutimiselani kwanu, ngako mi txi tsayiswa ngu sihoxo si mi nga si maha, kani? Aniko, ngako mi txi mana sixaniso ngu kumaha wunene, kutimisela kwanu ka tsakisa Txizimu. 21Ngu toneto mi nga dhanelwa tona, nguko hambi Kristu nene, a tumete kuxaniswa ngu mhaka yanu, kasi ku mi siyela txikombiso, ti to mi na si kota kulondetela mkondo wakwe. 22Ene kha maha txiwonho, ni txisofu txakwe kha txa womba makuhu. 23Ene, mbimo yi va nga ti m'ruketela, kha ruketela nene. Mbimo yi va nga ti m'xanisa, kha va kwatela, aniko a to ti ningela ka wule a lamulako ngu kululama. 24Ene a nga rwala siwonho sathu ngu mmidi wakwe, ha txihambanoni, kasiku, ngako hi txi fa ka txiwonho, hi na si kota kuhanya ngu kululama. Anu mi hanyisilwe ngu silonda sakwe. 25Ngu ditshuri, mi titi fana ni tinvuta ta kuhangalaka, aniko akuwa mi tshumete mi wuya ka Mdyisi ni Muwoneleti wa mimoya yanu.
Copyright
Learn More


text:
1Judha, txithumi txa Jesu Kristu, mwanawe Jakobe, ka vale va nga dhanwa, va nga randekako ka Txizimu Tate ni kuveketwa ngu Jesu Kristu: 2Wumbilu, kudikha, ni lirando si na mi talele. 3Vorandeka, ni di ngadi ni txi xuva ku mi bhalela madingano ni kuhanyiswa akuwa i ku ka hotshethu, ni ti woni ti di ni fanelo ku mi bhalela, ni txi mi laya ti to mi txi lwela likholo li Txizimu txi nga ninga vasawuleki va txona kumweko dwe. 4Hakunene, ku txholovete vathu vo kari hagari kwathu, avava ku nga bhalwa ngu kale ti to va na abaniswa, vathu va ku ambi thava Txizimu, va hindulako kateko ya Txizimu txathu ve yi maha txivhikelo txa wubhemba wawe, ve lamba kukholwa ka wu i ku ene ekha Mgondisi ni Mkoma wathu Jesu Kristu. 5Ni lava ku mi alakanyisa, hambiko totshe tiya mi ti zivako tatinene ti to Mkoma, msana ka kuterula vathu vakwe ditikoni ka Egipta, a fuvisile ava va nga ti si kholwi. 6Se tingelozi ti ti nga mbi veketa wukoma wa tona, aniko ti nga leka wukhalo wa tona, a ti vekile mtemani, ti di sungilwe ngu tingomondo to mbi guma, ti rinzela kulamulwa ka ditshiku da hombe. 7Kufana ni toneto, Sodhoma ni Gomora ni mamwane madhoropa a hafuhi, ngu mhaka ya ku ti ningetela kugelezani ni ka mithumo ya wugango wo hambana ni ntumbuluko, madhoropeyo ma mahilwe txialakanyiso masoni ka votshe vathu, me ningelwa kutsayiswani ka mndilo wo mbi guma. 8Se avava va hanyisako toneto, kusisalelwani kwawe, va nyenyezisa mmidi wawe, ve kanyisa wukoma wa Txizimu ni kuruketela mitumi ya nzumani. 9Kambe ngelozi ya hombe Migeli, mbimo yi a nga txi kanetisana ni Sathane ngu mhaka ya txirumbi txa Mosi, kha tsana kuwomba dipswi da ku m'ruka, aniko a to gumela kuwomba, a txi: “Mkoma a na ku kawuke!” 10Kambe vathu vava va ruketela sotshe si va si si ziviko; se asile va si zivako ngu mazivelo o fana ni a sihari so mbi na mapimo, eso si thuma ku va lovisa. 11Vana ni dikhombo, nguko va tsimbila ngu nzila ya Kayini; ngu kulunzwa ngu kuhola male, va ti ningete ka manyala a Bhalahamu, se ve ti lovisa ngu kukaneta ko fana ni ka Kore; 12vathu vava ngu vona i ku sikhuvekiso mibusoni kwanu ka lirando; va dya va si na tingana, ve ti risa vapune, va fana ni marefu o mbi na mati, ma pengapengiswako ngu moya; i mindonga ya wuxika yi si velekiko mihando, i mindonga yi nga fa kambidi yi txi dulwa ni mikuluti ya yona; 13i mavimbi o leva a linene; mithumo yawe ya tingana yi pupuma nga diphuthu; ndinyeleti to pepuka ati ti nga lulamiselwa txidema txa hombe txo mbi na magwito. 14Henoki, i ku wa wutxhanu ni vambidi kukhukhela ka Adhamu, a profetile ngu vona vava, a txi khene: “Wonani, Mkoma wa ta kumweko ni mabutho akwe o sawuleka a mazanazana, 15kuta lamula votshe vathu ni kuta thethisa votshe va va si thaviko Txizimu, ngu mhaka ya yotshe mithumo yo biha, va nga yi maha, ni ngu mhaka ya otshe mapswi a kubiha, aawa vawonhi va nga txi ruka ngu ona”. 16Avava i ku vathu vo ngurangura, va kuzumba ngu kuvilela, va hanyako ngu kulondetela minavelo yawe yo biha; sisofu sawe si wombawomba mapswi o ti kulisa, kambe i vathu va kuxengetela, ngako va txi lava kuwuyelwa. 17Aniko, anu, vorandeka, alakanyani mapswi awa ma nga wombwa kale ngu vapostoli va Mkoma Wathu Jesu Kristu, 18nguko vona va mi gete va txi: “Ka masiku o gwitisa, va na humelela vatseketseli, ava va no hanya ngu kulondetela minavelo yawe yo biha.” 19Ngu vona va vangako mibhando, va fumwako ngu minavelo yo biha ya nyama, va si fumwiko ngu Moya. 20Aniko anu, vorandeka, kulani amu ka likholo lanu lo sawuleka ngutu, khongelani mi di ti tshanganisile ni Moya wo Sawuleka, 21ti veketeni lirandoni ka Txizimu, mi txi veka kuthemba kwanu ka wumbilu wa Mkoma Wathu Jesu Kristu, kasiku mi na mana wutomi wo mbi guma. 22Tsanisani likholo la va va kanakanako; 23hanyisani vamwane va ku ha nguzini mi txi va wokola ha mndiloni; ka vamwane kambe va pfeleni wusiwana, na mi txi ti wonela, mi txi nyenyana hambi ni nguwo yawe, yi yi nga nyetwa ngu txiwonho txa mmidi. 24Ka txona Txizimu txi ku ni mtamo wo mi xayisa kasiku mi si khuvekiswi, ni ku mi heleketa txi txi mi hokisa mi di tsakile, na mi singa ni txiwonho masoni ka wudhumo wa txona, 25ka txona txokha i ku Txizimu ni Muhanyisi wathu, txi nga hi ponisa ngu Mkoma Wathu Jesu Kristu, wudhumo, wuhombe, mtamo ni kufuma, si na ve ka txona kukhukhela ka totshe timbimo ti ti nga pinda, ni konkuwa, ni ka malembe ni malembe. Amen.
Copyright
Learn More


text:
NHLOKOMHAKA YA XIFUNENGETO | NDLELA YO TSAKELA NTIRHO WA WENA
Ku Tirha Hi Matimba
—Xana Ku Hundzeriwe Hi Nkarhi?
Alex wa hefemuteka loko a ri karhi a tlakula bokisi leswaku a ta ri veka eka lori ya khampani leyi a tirhaka eka yona. U tivutisa a ku: ‘Ha yini ndzi ri eka ntirho lowu swi nga tshembisiki leswaku ndzi ta tlakusiwa? Xana ndzi ta tlakusiwa rini? Vutomi bya mina a byi ta antswa loko a swi nga bohi leswaku ndzi tirha!’
Ku fana na Alex, vo tala a va swi tsakeli ku tirha hi matimba. Aaron loyi a lunghisaka timovha u ri: “Vanhu vo tala va anakanya leswaku swa va tsongahata loko va tirha ntirho wa le hansi. Va tibyela va ku: ‘Ndzi ta endla ntirho lowu ku kondza ndzi kuma ntirho wa kahle.’”
Ha yini vo tala va tivona va nga faneriwi hi ku endla ntirho lowu lavaka matimba? Kumbexana va kuceteriwa hi leswi va swi vonaka ni ku swi twa eka thelevhixini, laha hakanyingi ku vulavuriwaka hi vutomi bya vulovolovo tanihi lebyi olovaka. Matthew loyi ntirho wa yena ku nga ku lunghisa swilo leswi onhakeke u ri: “Vanhu va anakanya leswaku loko u tirha ntirho lowu lavaka matimba a wu nge humeleli.” Shane loyi ntirho wa yena ku nga ku basisa u swi xiyile sweswo. U ri: “Vanhu a va ha swi lavi ku tirha ntirho lowu lavaka leswaku va tirha siku hinkwaro.”
Hi hala tlhelo, vanhu vo tala lava humeleleke va swi tsakela ku tirha hi matimba. Daniel la nga ni malembe ya 25 loyi ntirho wa yena ku nga ku aka u ri: “Ndzi anakanya leswaku ntirho lowu lavaka matimba wa vuyerisa swinene, ngopfungopfu loko u tirha u ri ni swikongomelo swo karhi leswinene.” Andre la nga ni malembe ya 23 u pfumelelana na yona mhaka leyi. U ri: “Ndzi tshemba leswaku ntsako ni ku tiphina swi fambisana ni ntirho. Ku tirha u nga tiyimiseli a swi nge ku endli u tsaka nkarhi wo leha kambe swi ta ku siya u nga tsakanga!”
I yini lexi endleke leswaku Daniel na Andre va va ni langutelo lerinene hi ntirho lowu lavaka matimba? Hi leswi va hanyaka hi milawu ya Bibele evuton’wini bya vona. Bibele yi khutaza vanhu leswaku va tirha hi matimba va tlhela va tiyisela. Kambe Bibele a yi khutazi ku tirha ntsena. Yi tlhela yi hi komba ndlela leyi hi nga wu tsakelaka ha yona ntirho wa hina.
Hi yihi milawu ya le Bibeleni leyi nga ku pfunaka leswaku u eneriseka hi ntirho wa wena? Hi ku rhamba leswaku u xiya yin’wana ya yona leyi nga ta hlamuseriwa eka nhlokomhaka leyi landzelaka.


text:
Tivhidyo Leti Tsakisaka Timbilu
“A swi tikomba onge Yehovha a a ri eku yingiseleni ka timbilu ta vatswari.” Yoleyo i ndlela leyi tatana un’wana wa le Malaysia a yi hlamuseleke ha yona vhidiyo ya tipopayi leyi tlhandlamanaka leyi nge Vana Munghana Wa Yehovha.
Ku sukela loko ku humesiwe swiyenge swo sungula, Timbhoni ta Yehovha ti endle tivhidyo ta tipopayi leti tlhandlamanaka leti vulavulaka hi Kalebe ni ndyangu wa ka vona. Tivhidiyo teto leti sweswi ti kumekaka eka website ya jw.org, ti dyondzisa vana tidyondzo ta nkoka ta mahanyelo ni ta moya, to tanihi hi leyi nge ha yini va nga fanelanga va yiva ni ndlela leyi va nga khongelaka ha yona eka Xikwembu.
Vhidiyo yo sungula eka nxaxamelo lowu ana se yi hundzuluxeriwe hi tindzimi ta 131 naswona yi pfuna vana emisaveni hinkwayo.
Marito Yo Tsakisaka Lama Vuriweke Ha Yona
Manana la nga ni vana va ntlhanu u tsale a ku: “Ku sukela loko hi kume DVD leyi nge Yingisa, Kutani U Katekisiwa vhiki leri nga hundza, hi yi hlalela minkarhi ya kwalomu ka 50.”
Millie, xinhwanyetana xa malembe ya 12 xa le Nghilandhi, xi ni makwavo wa mufana loyi a nga ni malembe ya 15 la vuriwaka Thomas, loyi a nga ni vuvabyi bya Down syndrome. Millie u tsale a ku: “Thomas u hoxe tivhidiyo ta Kalebe eka iPad yakwe leswaku a ti hlalerisa vanghana vakwe exikolweni. U rhandza tinsimu naswona u ti yimbelela kahle lerova ti rilisa sesi wakwe. Swa hlamarisa ku swi vona.”
Ava, loyi a vulaka leswaku u ni malembe ya 8 ni tin’hweti ta 9 swin’we ni masiku ya 25, u tsale a ku: “Kalebe ni sesi wakwe va swi kota kahle ku dyondzisa vana.”
Mikaylah u tsale a ku: “Ndzi ni malembe ya tsevu. Ndza nkhensa hikwalaho ka DVD leyi nge Yingisa, Kutani U Katekisiwa. Yi ndzi dyondzisa ku yingisa vatswari va mina hikuva sweswo swi tsakisa Yehovha.”
Yi Ni Tidyondzo Leti Vuyerisaka
Muntshwa un’wana la endlaka tivhidiyo ta tipopayi la nga riki Mbhoni ya Yehovha u hlalele vhidiyo leyi nge Ku Yiva Swi Bihile. Yi n’wi khumbe swinene ngopfu-ngopfu loko a twe leswaku yi endliwe hi ntlawa lowutsongo wa vaendli va tivhidiyo ta tipopayi. U te: “Ndzi tiva vanhu lava tirhelaka tikhampani letikulu ni letitsongo leti endlaka tivhidiyo leti naswona minkarhi yin’wana ndza tivutisa leswaku a swi ta va njhani ku tirhela tikhampani tp tano. Kambe eku heteleleni, ntirho ni matshalatshala ya vona hinkwawo ma endla ntirho lowu hlekisaka vanhu ku ringana tiawara to hlayanyana ntsena, swi helela kwalaho. Tivhidiyo ta n’wina ti cinca vutomi bya vana, ti va dyondzisa ku hambanisa leswinene eka leswo biha naswona ti va pfuna ku endla swiboho leswinene. Mi endla nchumu lowu nga ni xikongomelo, nchumu lowu pfunaka vanhu.”
Vatswari lava nga emisaveni hinkwayo va pfumelelana ni marito wolawo. Manana un’wana u tsale a ku: “Quinn, xifanyentana xa mina xa malembe manharhu, a xi ri eku hlaleleni ka vhidiyo leyi nge Gaining Jehovah’s Friendship. Exikarhi ka risimu, u ndzi langutile hiloko a khumba xifuva xakwe hi xivokwana xakwe a ku: ‘Mama, ku hlalela vhidiyo leyi swi tsakisa mbilu ya mina.’ ”


text:
XALAMUKA! NO. 4 2016
Ndlela Yo Lawula Mikhuva Ya Wena
Mikhuva yi khumba vutomi bya wena bya siku ni siku
Ndlela Yo Lawula Mikhuva Ya Wena
Tiyiseka leswaku mikhuva ya wena ya ku vuyerisa ku nga ri ku ku vavisa.
1. Vana Ni Langutelo Lerinene
A wu nge swi koti ku hlakulela mikhuva leyinene ni ku tshika mikhuva yo biha hi ku tsopeta ka tihlo. Xiya ndlela leyi u nga rhangisaka swilo swa nkoka ha yona.
2. Papalata Swiyimo Leswi Nga Ku Endlaka U Nga Yi Fikeleli Pakani Ya Wena
Heta nkarhi ni vanhu lava nga ta ku pfuna leswaku u fikelela tipakani ta wena.
3. U Nga Heli Matimba
Hambi swi tika ku tolovela mikhuva leyintshwa kumbe ku tshika mikhuva yo biha, u nga wi mapa!
Xana Bibele Yi Ri Yini Hi Ku Va Vanhu Va Rimbewu Leri Fanaka Va Endla Timhaka Ta Masangu?
Xana yi ala vusodoma? Xana yi khutaza ku xanisiwa ka vasodoma?
Ndlela Yo Langutana Ni Ku Cinca Ka Swiyimo
Ku cinca a swi balekeleki. Xiya swikombiso swa vantshwa van’wana lava swi koteke ku cinca.
Ku Endzela Tiko Ra Kyrgyzstan
Vanhu va tiko leri va tiveka hi malwandla. Hi ntolovelo mindyangu ya vona yi hanya njhani?
Ku Saseka Ka Le Handle
Swihaxamahungu na van’watifexeni va endla ku vanhu va va ni langutelo leri hoxeke hi ku languteka.
Xitsotswana Lexi Vuriwaka Cicada Lexi Vonakaka Endzhaku Ka Malembe Yo Tala
Switsotswana leswi swo hlamarisa swi humelela endzhaku ka malembe ya 13 kumbe 17.
Swin'wana Leswi Nga Kona Eka Website Leyi
Ndlela Leyi Mi Nga Tshikaka Ha Yona Ku Holova
Xana wena ni loyi u tekaneke na yena mi tshamela ku holova? Twana ndlela leyi milawu ya Bibele yi nga byi sirhelelaka ha yona vukati bya n’wina.
Vantshwa Va Vulavula Hi Ku Pfumela Eka Xikwembu
Eka vhidiyo leyi ya timinete tinharhu, vantshwa va hlamusela leswi endleke va pfumela leswaku ku ni Muvumbi.


text:
JANUARY 18, 2013
BRAZIL
Ku Khuluka Ka Ndzhophe eBrazil
Hi vhiki ro sungula ra January, mpfula ya matimba yi vange ndhambi ni ku khuluka ka ndzhope exifundzheni xa Rio de Janeiro le Brazil, lerova vanhu lava tlulaka 3 000 va boheke ku suka emakaya ya vona. Timbhoni ta Yehovha ti vike leswaku ku hava ni yin’we leyi vavisekeke exikarhi ka Timbhoni leti lavaka ku ringana 8 000 leti tshamaka endhawini leyi hlaseriweke. Hambiswiritano, mindyangu ya nhungu ya Timbhoni yi lahlekeriwe hi nhundzu ya yona hinkwayo kumbe yin’wana loko tindlu ta yona ti tale hi mati. Timbhoni teto ti kume vutumbelo bya xinkarhana etindlwini ta vapfumeri-kulobye ni maxaka. Komiti ya mphalalo leyi vumbiwaka hi vatirhi va ku tirhandzela lava nga Timbhoni se yi yise swakudya leswi ringanaka tithani ta mune, mati ni swilo swin’wana leswi lavekaka etindhawini leti hlaseriweke ngopfu hi mhangu leyi.
Media Contacts:
International: J. R. Brown, Office of Public Information, tel. +1 718 560 5000
Brazil: Pedro Catardo, tel. +55 15 3322 9000


text:
DOMINICAN REPUBLIC
Ku Laveka Vachumayeri Lava Engetelekeke
Mahungu Lamanene Ma Fika eTindhawini Ta Le Kule
Hi ku famba ka nkarhi, ku fike varhumiwa lava engetelekeke, ku katsa na Pete Paschal, Amos na Barbara Parker, Richard na Belva Stoddard lava tirheke eBolivia swin’we na Jesse na Lynn Cantwell vo huma eColombia. Varhumiwa va hoxe xandla leswaku ntirho wo chumayela wu andza swinene. Hi 1973 a ku ri ni ntirho wo tala swinene wo dyondzisa vanhu Bibele emadorobeni lamatsongo ni le madorobeni lamakulu eDominican Republic, kambe mahungu lamanene a ma nga si fika eka vanhu lava tshamaka etindhawini ta le kule. Hikwalaho, ku endliwe malunghiselelo yo khathalela xilaveko xa moya xa vanhu lava tshamaka ematiko-xikaya. Loko vatirhi va ku tirhandzela va rhambiwa ku ya heta tin’hweti timbirhi va ri karhi va chumayela etindhawini leti nga ekule ni madoroba, ku ve ni maphayona ya nkarhi hinkwawo ya 19 lama pfuneteke. Exikarhi ka December 1973 na January 1977, mintlawa ya maphayona yi averiwe ku ya tirha etindhawini leti ku tshameke ku chumayeriwa katsongo eka tona kumbe leti nga si tshamaka ti chumayeriwa.
“A hi va nyika minkandziyiso kutani vona va hi nyika tihuku, matandza ni mihandzu”
Phayona rin’wana leri hoxeke xandla eka ntirho lowu wo hlawuleka ri te: “Endzhaku ko heta siku hi ri karhi hi dyondzisa vanhu rungula ra Bibele ni ku va nyika minkandziyiso, eka siku leri landzelaka a hi endla maendzo yo vuyela eka vanhu lava kombiseke ku tsakela. Tanihi leswi vanhu va tiko rero a va nga ri na mali, a hi va nyika minkandziyiso kutani vona va hi nyika tihuku, matandza ni mihandzu. Hi ku pfuniwa hi Yehovha, a hi si tshama hi etlela ni ndlala.” Vanhu vo tala a ku ri ro sungula va hlayeriwa Bibele evuton’wini bya vona. Varhangeri va vukhongeri a va va byele leswaku Yehovha i Diyavulosi. Swi va hlamarisile loko va hlaya tindzimana ta Bibele to tanihi Pisalema 83:18 leyi nge: “Wena loyi vito ra wena u nga Yehovha, wena u ri wexe u La nge Henhla-henhla emisaveni hinkwayo”! Etindhawini tin’wana vanhu a va tsakela swinene lerova ku hleriwe leswaku ku khomiwa minhlangano ya mani na mani.
Varhumiwa Lava Engetelekeke Ni Rhavi Lerintshwa
Hi September 1979, ku fike Abigail Pérez ni nsati wakwe, Georgina, lava a va ri varhumiwa. A va endzela mavandlha. Endzhakunyana hi 1987, mathwasana ya le Giliyadi, ku nga Tom na Shirley Dean, va fike va yisa ntirho wo chumayela emahlweni. Ku ve ni vuyelo lebyinene ensin’wini loko ku fike malandza lama nga eka ntirho wa nkarhi hinkwawo wo hlawuleka yo huma ePuerto Rico. Hi August 1988, Reiner na Jeanne Thompson va averiwe ku ya tirha eDominican Republic, laha a ku ri xiavelo xa vona xa vuntlhanu xa vurhumiwa.
Hi 1989 nhlayo ya vahuweleri yi andze yi va 11 081 hi xiringaniso naswona a swi ri erivaleni leswaku a ka ha ta va ni ku andza enkarhini lowu taka, tanihi leswi ku vikiweke tidyondzo ta Bibele ta 20 494. Ku andza loku ku endle leswaku ku va ni swiphiqo. Hi xikombiso, muako lowu a wu ri kona wa rhavi wu khathalele xilaveko lexi a xi ri kona hi ndlela leyinene, kambe eku heleni ka va-1980, se a wu ri wutsongo swinene. Reiner Thompson u ri: “A ku kala ni vuphelo bya marha lerova a swi lava hi kuma muako ni ku tirhisa miako yo hlayisa nhundzu etindhawini to hambana-hambana ta doroba.”
Reiner u ya emahlweni a ku: “Ku kuma ndhawu leyi fanelekaka leyi eka yona a ku ta akiwa rhavi lerintshwa a swi tika. Kutani n’wamabindzu loyi a tweke leswaku a hi lava ndhawu yo aka u tihlanganise na hina. U hlamusele leswaku ku ni ndhawu ya kahle leyi a tsakelaka ku yi xavisa, kambe a nga lava ku yi xavisela Timbhoni ta Yehovha ntsena. Enkarhini lowu hundzeke a ri ni bindzu lerikulu ro rhunga naswona matsalana wakwe ni vatirhi van’wana vo hlayanyana a ku ri Timbhoni ta Yehovha. U xiye ndlela leyi a va tshembeke ha yona ni xichavo lexi a va ri na xona ku ringana malembe naswona sweswo swi n’wi tsakise swinene. Hikwalaho ka leswi a ti rhandza swinene Timbhoni ta Yehovha, u hi xavisele ndhawu leyi hi mali ya le hansi swinene.” Ndhawu yi xaviwe hi December 1988 naswona swiphemu leswin’wana swinharhu leswi nga etlhelo ka ndhawu leyi swi xaviwe hi ku famba ka nkarhi. Rhavi swin’we ni Holo ya Tinhlengeletano leyi nga etlhelo swi teka ndhawu leyi ringanaka tihekitara ta kwalomu ka kaye.
Vatirhi va ku tirhandzela va madzana va le tikweni rero ni va le matikweni yo hambana-hambana va pfunete eku akeni ka rhavi lerintshwa ni Holo ya Tinhlengeletano. Miako leyi yi nyiketeriwe hi November 1996 loko swirho swa Huvo leyi Fumaka, ku nga Carey Barber, Theodore Jaracz na Gerrit Lösch va tile leswaku va ta hoxa xandla eku nyiketeleni ka rhavi hi Mugqivela. Hi siku leri landzelaka ku khomiwe minongonoko yo hlawuleka eswitediyamu leswikulu swa le tikweni naswona ku ve ni vaendzi vo tlula 10 000 lava valangeke emiakweni leyintshwa ya rhavi.
‘Va Pelela eMakedoniya’
Matimu ya vanhu va Yehovha eDominican Republic a ma ta va ma nga helelanga loko a ku nga boxiwi nhlayo leyikulu ya Timbhoni leti rhurheleke etikweni leswaku ti ya tirha laha ku nga ni xilaveko lexikulu. Hi ku khutaziwa hi swiviko swa nsimu leyi tswalaka mihandzu hi tlhelo ra moya laha munhu a nga fambisaka tidyondzo to hlayanyana ta Bibele, vo tala va sungule ku rhurhela etikweni eku heleni ka va-1980, a swi fana niloko va “[pelele] eMakedoniya.” (Mint. 16:9) Vatirhi volavo va ku tirhandzela va byele van’wana hi ntsako lowu a va wu kuma entirhweni wo tshovela eDominican Republic. Hikwalaho ka sweswo vanhu va ye va rhurhela etikweni rero hi xitalo hi va-1990.
Hi xikombiso, Stevan na Miriam Norager lava humaka eDenmark, va tirhe eDominican Republic ku sukela hi 2001. Emahlweni ka kwalaho, Miriam a a ri ni lembe ni hafu a ri karhi a tirha ni sesi wakwe. I yini lexi khutazeke mpatswa lowu leswaku wu rhurhela etikweni ra le kule leri nga ni ndhavuko ni ririmi leri hambaneke ni ra wona? Miriam u ri: “Havumbirhi bya hina hi huma emindyangwini leyi wupfeke hi tlhelo ra moya laha vatswari va hina va veke maphayona yo hlawuleka loko va ha ri vatsongo naswona va veke maphayona ya nkarhi hinkwawo endzhaku ka loko va ve ni vana. Minkarhi hinkwayo vatswari va hina va hi khutaze leswaku hi nyika Yehovha hinkwaswo leswi hi nga swi kotaka entirhweni wa nkarhi hinkwawo.”
Stevan na Miriam va ve maphayona yo hlawuleka ku sukela hi 2006 naswona va pfune vo tala leswaku va dyondza ntiyiso. Stevan u ri: “Mikateko leyi hi yi kumeke yi tele ngopfu. Ku nga khathariseki swiyimo swo tika kumbe swiphiqo swa rihanyo, a hi nchumu loko swi pimanisiwa ni mintokoto yo tsakisa leyi hi veke na yona ni ntsako lowu hi wu kumeke loko hi pfuna vanhu lava nga ni timbilu letinene leswaku va tiva Yehovha ni ku n’wi rhandza. Hi tlhele hi kuma ndyangu lowukulu wa vanghana lava nga ni rirhandzu. Ku tirha eDominican Republic swi hi dyondzise ku titsongahata ni ku lehisa mbilu naswona sweswo swi endle leswaku hi hanya vutomi byo olova leswi entiyisweni swi tiyiseke ripfumelo ra hina ni ndlela leyi hi n’wi tshembaka ha yona Yehovha.”
Jennifer Joy i un’wana wa vamakwerhu vo tala va xisati lava nga tekiwangiki lava humaka ematikweni mambe loyi a chumayelaka eDominican Republic. Loko Jennifer a ta hi 1992 leswaku a endzela mhani-nkulu wakwe, Edith White, loyi ku nga khale a ri murhumiwa, u ve ni vuyelo lebyinene entirhweni wo chumayela. Nakambe u tlhele a hlangana ni vamakwerhu van’wana va xisati lava humaka ematikweni mambe lava a va tirha laha ku nga ni xilaveko lexikulu. Jennifer u ri: “A ndzi ri ni tingana naswona a ndzi nga titshembi. Kambe ndzi tibyele leswi, ‘Loko va swi kota, kumbexana na mina ndzi nga swi kota.’”
Eku sunguleni, Jennifer a hlele ku tshama lembe rin’we ntsena, kambe ku hele malembe yo tala a ha ri kwalaho naswona sweswi u ni malembe yo tlula 20 a ri karhi a tirha eDominican Republic. U pfune swo tala swa swichudeni swakwe swa Bibele leswaku swi va vagandzeri va Yehovha. Jennifer u tiphine hi ku pfuna leswaku nsimu ya vanhu lava tirhisaka ririmi ra mavoko yi ya emahlweni etikweni naswona u tlhele a pfuneta ku lunghiselela dyondzo leyi nga ta dyondziwa etitlilasini ta ririmi ra mavoko.
‘Yehovha u ndzi khathalerile ku fikela sweswi, kutani ha yini ndzi fanele ndzi kanakana leswaku u ta ndzi khathalela lembe leri taka?’
Xana Jennifer u tihanyisa hi yini? U ri: “Lembe ni lembe ndzi tlhelela eCanada leswaku ndzi ya tirha tin’hweti ti nga ri tingani. Emalembeni wolawo ndzi tirhe mintirho yo hlayanyana, yo tanihi ku teka swifaniso, ku penda tindlu, ku basisa tihofisi, ku hoxa timboni ta timovha ni ku endla mimete. Ndzi tlhele ndzi tirha tanihi muvalangisi, mutirhi loyi a famba-fambaka, mudyondzisi wa Xinghezi ni ku toloka.” Jennifer u fanisa xiyimo xakwe ni xa Vaisrayele va khale loko va ri emananga. U ri: “Va hanye hi rito rin’wana ni rin’wana leri humaka enon’wini wa Yehovha. A a vule leswaku a ta va khathalela naswona u endle tano. A va dya siku ni siku naswona swiambalo ni maphaxana ya vona a swi hlakalanga. (Det. 8:3, 4) Yehovha u tshembisa leswaku na hina u ta hi khathalela. (Mat. 6:33) U ndzi khathalerile ku ta fikela sweswi, kutani ha yini ndzi fanele ndzi kanakana leswaku u ta ndzi khathalela lembe leri taka?”
Ku fike vachumayeri va ku tirhandzela va Mfumo va kwalomu ka 1 000 lava humaka etindhawini to hambana-hambana ta le Austria, Japani, Poland, Puerto Rico, Rhaxiya, Spain, Sweden, Taiwan ni le United States. Vanhu lava tirhaka etindhawini leti nga ni xilaveko lexikulu vo huma ematikweni ya 30 va tile kutani va pfuneta emavandlheni lama tirhisaka Ririmi ra Mavoko ra le Amerika, Xichayina, Xicreole xa le Haiti, Xintariyana, Xinghezi, Xipaniya na Xirhaxiya. Ku fana ni muapostola Petro, va te: “Waswivo! Hi siye swilo hinkwaswo naswona ha ku landzela.”—Mar. 10:28.


text:
Vanhu Va Lava Ku Tiva Hi Ta Ku Hela Ka Misava
XANA u khomiwa hi rhumbyana loko u ehleketa hi leswi nga ta humelela enkarhini lowu taka? Loko swi ri tano, a wu wexe. Ku sukela khale vanhu a va mbambela malunghana ni swilo leswi nga ta humelela enkarhini lowu taka naswona vo tala va gimete hi ku vula leswaku vumundzuku bya vanhu byi le khombyeni. Se swi endla malembe ya magidi vanhu va lava ku tiva loko misava yi ta hela hakunene.
Hi xikombiso, ehleketa hi switori swa sweswinyana. Timagazini, TV, tifilimi ta madzana ni tibuku ta magidi ti vulavula hi switori swa ndlela leyi misava yi nga ta hela ha yona. Switori sweswo swi vulavula hi swimunuhatwa swa mixaka hinkwayo swo tanihi tirhoboto leti dlayaka, swihontlovila swa mixaka hinkwayo, swivumbiwa leswi humaka empfhukeni, swipuku, tidragona ni tigorila leswi hlaselaka vanhu ivi swi va yayarhela hinkwavo. Kambe ku hava munhu ni un’we loyi a kholwaka leswaku vanhu va ta lovisiwa hi ndlela leyi hlamuseriwaka eka switori sweswo!
Kambe switori swin’wana leswi vuriwaka swi khomisa vanhu van’wana hi rhumbyana. Swin’wana swa swona ku vuriwa leswaku swi sekeriwe eka sayense. Xin’wana xi vula leswaku xiphemu hinkwaxo xa le ndzeni ka misava xi ta tshukunyuka hi matimba ivi sweswo swi vanga titsunami letikulu, ku tsekatseka lokukulu ka misava ni tivholkheno. Xin’wanyana xi vula leswaku tipulanete ti ta yima empfhukeni hi layini naswona sweswo swi ta endla leswaku timheho to hisa leti vangiwaka hi dyambu ti tinyika matimba ivi ti vanga khombo emisaveni. Kasi xin’wana xi vula leswaku ti-magnetic pole ta misava ti ta tlhentlha hi xitshuketa ivi nkahelo lowu humaka edyambyini wu hi dlaya hinkwerhu. Kambe u nga chavi hikuva swilo sweswo a swi nge endleki. Hambiswiritano, switori swo tano leswi ngo va ntsheketo ntsena swi hambeta swi vilerisa vanhu vo tala.
Ku vuriwa yini hi tibuku ni ti-Web site ta ntsandza-vahlayi leti vulavulaka hi ku hela ka misava, leti vhumbheke leswaku misava yi ta hela hi December 21, 2012? Buku yin’wana yi vula leswaku pulanete leyi vuriwaka Nibiru (kumbe Pulanete X) yi kongome pulanete ya Misava naswona yi ta fika yi yi tlumba hi December 2012. Mhaka leyi swin’we ni timhaka tin’wana leti ku nga riki na vumbhoni lebyi ti seketelaka, ku vuriwa leswaku ti huma eka tinhlamuselo ta khalendara ya khale ya Vamaya, leyi vanhu van’wana va vulaka leswaku yi hela hi December 2012.
Kutani leswi vanhu van’wana va tshembaka timhaka to tano leti vulavulaka hi makhombo lama nga ta wela misava, va tiakele swiyindlwana swa vutumbelo endzhaku ka tindlu ta vona kumbe tikamara ehansi ka misava, leti va dyeleke mali yo tala. Kasi van’wanyana va rhurhele etintshaveni naswona va kota ku hanya handle ko tirhisa mati ni gezi leswi humaka eka masipala.
I ntiyiso leswaku ku ni vanhu lava va nga pfumeriki etimhakeni teto. A va yi tekeli enhlokweni mhaka ya leswaku misava yi ta hela ku nga ri khale. Hi xikombiso, van’wasayense va khampani ya NASA va te: “Ku hava nchumu wo biha lowu nga ta endleka eka pulanete ya Misava hi 2012. Se swi endla malembe lama tlulaka mune wa tibiliyoni swilo swi ri karhi swi famba kahle eka pulanete ya hina naswona van’wasayense lava tshembiwaka emisaveni hinkwayo va vula leswaku ku hava khombo leri nga ta humelela hi 2012.”
Hambiswiritano, ku ta va ku ri xihoxo ku gimeta hi ku vula leswaku vanhu a va le khombyeni kumbe hileswaku i vanhu lava nga riki na ntokoto ntsena lava pfumelaka leswaku ku hela ka misava a hi ntsheketo. Xana hakunene ri ta fika siku leri misava yi nga ta hela ha rona? Loko swi ri tano, ri ta fika rini naswona hi ndlela yihi?


text:
1Uwe hevbudza esi si longolokago ni sihevbudzo nya lisine. 2Embela madhota ma khale vathu nya gu dzi pimele, nya giruti, nya mapimo, va lulama gukhodwani ni lihaladzo ni gutimisela. 3Embela nayo vasingalagadzi nya vanyamayi va vbanye nga vathu va agidego, va nga khali va nya milembo, ambari gu dzi gira dzikhumbi nya wadwa, aholu va na hevbudze esi si gu sadi, 4gasi vanyamayi nya vaphya va kodze gu dzi vegisa, va haladza vama vawe ni sanana sawe; 5va kodze gu dzi phara ni gu dzi sayisa, va yingela vama vawe, gasi vathu va si ganeli guvivba khu Mahungu ya Nungungulu. 6Laya madzaha ma dzi vegisa nayo. 7Uwe nuwe gu vbwetega u khale giwonelo nya mithumo nya yadi ga satshavbo; guhevbudzani yeyedza lisine, u yeyedza gululama khu mavbanyelo yago. 8Ganela silo nya lisine, gasi a si manegi muthu nya gu gu kawuke, vafela gu khala dzitshoni valala vathu khu gu hamuga gilo nya guganele khu mahungu yathu. 9Dzikhumbi dzi na ninge githawo ga vafumeli vawe, dzi gire silo nya sadi nya gu va tsakise, dzi si phikizani navo, 10ambari gu va bela. Aholu, dzi na yeyedze gu khidzo dzi tumbegide ga satshavbo dzi girago, gasi gu rungudzwa sihevbudzo hi hakhidego khu ga Nungungulu, Muvbanyisi wathu. 11Kholu, Nungungulu a hi tulede guti wuhigo waye, afela gu vbanyisa vathu vatshavbo. 12Wuhigo wowo wa gu hi hevbudza gu diga mavbanyelo nyamba khodwa, ni gu navela silo nya mafu yaya, gasi hi vbanye tigoni momu khu gu dzi phara, ni gululama, ni gutumbega ga Nungungulu. 13Gu ngu hi hevbudza gambe guvbanya na hi gu tumba litshigu nya gunengele gu na gu wonegiswago khilo wudhumo wa Nungungulu wathu nya khongolo ni wa Muvbanyisi wathu, Jesu Kristo. 14Uye a di dzi ningela wurumba waye kotani gwathu, afela gu hi vbulugisa guvivbani gwatshavbo, a hi gira vathu nya guage va lumbago uye basi, va dzi vegisedego gu gira esi nya sadi. 15Hevbudza silo sesi satshavbo, u laya ni gu kawuka khu tshivba yatshavbo u ningidwego U nga dzumeli ni moyo a gu yeyisa.
Copyright
Learn More


text:
Ha Yini Hi Fanele Hi Hlangana Swin’we Leswaku Hi Gandzela?
“A hi khathalelaneni . . . , hi nga fularheli ku hlengeletana ka hina.”—VAHEVERU 10:24, 25.
TINSIMU: 20, 119
1-3. (a) Vakreste va swi kombise njhani leswaku a va tiyimisele ku hlangana swin’we? (Vona xifaniso lexi nga eku sunguleni ka xihloko lexi.) (b) Hi ta kambisisa yini exihlokweni lexi?
LOKO Corinna a ri ni malembe ya 17, mana wakwe u khomiwile kutani a yisiwa ekule swinene ekampeni ya nxaniso. Hi ku famba ka nkarhi, Corinna na yena u yisiwe Siberia ku nga ndhawu leyi ku ya kona swi tekaka tikhilomitara ta magidi ku suka ekaya ka vona. Loko a fika kwalaho u tirhe epurasini naswona a a khomiwa tanihi hlonga. Minkarhi yin’wana a sindzisiwa ku tirha ehandle laha xirhami xa kona a xi vuyisa ni n’wana evukatini naswona a nga ambalanga swiambalo swo kufumela. Hambiswiritano, Corinna ni makwerhu un’wana wa xisati va endle xiboho xa leswaku va ta endla xin’wana ni xin’wana lexi va nga xi kotaka leswaku va baleka epurasini va ya eminhlanganweni.
2 Corinna u te: “Hi suke epurasini nimadyambu hi famba tikhilomitara ta 25 hi milenge hi ya exitichini xa switimela. Xitimela xi suke hi awara ya mbirhi nimixo naswona xi teke tiawara ta tsevu ku fika laha xi helelaka kona naswona hi tlhele hi famba tikhilomitara ta khume hi milenge leswaku hi ya fika eminhlanganweni.” Corinna a tsakile leswi a koteke ku fika eminhlanganweni. U te: “Eminhlanganweni hi dyondze Xihondzo xo Rindza ni ku yimbelela tinsimu ta Mfumo. Hi khutazekile swinene ni ku tiya eripfumelweni.” Vamakwerhu lava va tlhelele epurasini endzhaku ka masiku manharhu, kambe n’wini wa purasi a nga swi xiyanga leswaku a va fambile.
3 Minkarhi hinkwayo vanhu va Yehovha va swi langutela hi mahlongati ku hlangana swin’we. Hi xikombiso, Vakreste vo sungula a va swi langutela hi mahlongati ku hlangana swin’we leswaku va gandzela Yehovha ni ku dyondza ha yena. (Mintirho 2:42) Handle ko kanakana na wena u swi langutela hi mahlongati ku ya eminhlanganweni. Kambe ku fana ni vamakwerhu emisaveni hinkwayo, swi nga ha ku tikela ku ya eminhlanganweni minkarhi hinkwayo. Kumbexana u tirha tiawara to tala kumbe u ni swo tala swo swi endla kumbe u tshama u lo lee! I yini leswi nga hi pfunaka ku endla leswi hi nga swi kotaka leswaku hi va kona eminhlanganweni? [1] (Vona nhlamuselo ya le hansi.) Hi nga swi khutaza njhani swichudeni swa hina swa Bibele ni van’wana leswaku va va kona nkarhi ni nkarhi eminhlanganweni? Xihloko lexi xi ta hlamusela leswaku ha yini ku va kona eminhlanganweni (1) swi hi pfuna, (2) swi pfuna van’wana, ni ku (3) tsakisa Yehovha. [2]—Vona nhlamuselo ya le hansi.
MINHLANGANO YA HI PFUNA
4. Ku hlangana swin’we swi hi pfuna njhani leswaku hi dyondza hi Yehovha?
4 Minhlangano ya hi dyondzisa. Minhlangano hinkwayo yi hi pfuna ku dyondza swo tala hi Yehovha. Hi xikombiso, mavandlha yo tala ma ha ku dyondza buku leyi nge Tshinela Eka Yehovha eka Dyondzo ya Bibele ya Vandlha. U titwe njhani loko hi dyondza hi timfanelo ta Yehovha ni loko u twa ndlela leyi vamakwerhu va titwaka ha yona hi yena? A swi kanakanisi leswaku leswi swi endle leswaku u ya u rhandza Yehovha swinene. Eminhlanganweni, hi tlhela hi dyondza swo tala hi Bibele hi ku yingisela tinkulumo ni ku hlalela minkombiso swin’we ni ku yingiserisisa loko ku hlayiwa Bibele. (Nehemiya 8:8) Naswona anakanya hi swilo swo tala leswi hi swi dyondzaka vhiki ni vhiki loko hi lunghiselela ku hlaya ka Bibele ni leswi van’wana va swi dyondzeke.
5. Minhlangano ya Vukreste yi ku pfune njhani leswaku u tirhisa leswi u swi dyondzeke eBibeleni ni ku antswisa ndlela leyi u chumayelaka ha yona?
5 Minhlangano yi hi dyondzisa ku tirhisa leswi hi swi dyondzaka eBibeleni. (1 Vatesalonika 4:9, 10) Hi xikombiso, xana u tshame u va kona eka Dyondzo ya Xihondzo xo Rindza leyi endleke u titwa u lava ku endla swo tala entirhweni wa Yehovha, u antswisa swikhongelo swa wena, kumbe ku rivalela makwerhu wo karhi? Minhlangano ya le xikarhi ka vhiki yi nga hi dyondzisa ndlela yo chumayela mahungu lamanene ni ndlela yo pfuna vanhu ku twisisa ntiyiso wa le Bibeleni.—Matewu 28:19, 20.
6. Xana minhlangano ya hina yi hi khutaza ni ku hi tiyisa hi ndlela yihi?
6 Minhlangano ya hi khutaza. Misava ya Sathana yi ringeta ku hi tsanisa ripfumelo ni ku hi heta matimba. Kambe minhlangano ya hi khutaza ni ku hi nyika matimba leswaku hi ya emahlweni hi tirhela Yehovha. (Hlaya Mintirho 15:30-32.) Minkarhi yo tala, hi dyondza hi ndlela leyi vuprofeta bya le Bibeleni byi hetisekeke ha yona. Leswi swi nga hi pfuna leswaku hi ya hi tiyiseka leswaku switshembiso swa Yehovha swi ta hetiseka. Vamakwerhu a va hi khutazi loko va nyikela tinkulumo ntsena kambe ni loko va hlamula ni ku dzunisa Yehovha hi ku yimbelela swi huma embilwini. (1 Vakorinto 14:26) Loko hi bula na vona emahlweni ni le ndzhaku ka minhlangano ha phyuphya hikuva hi ni vanghana vo tala lava khathalaka hi hina.—1 Vakorinto 16:17, 18.
Minhlangano ya hi khutaza ni ku hi nyika matimba leswaku hi ya emahlweni hi tirhela Yehovha
7. Ha yini swi ri swa nkoka swinene ku va kona eminhlanganweni?
7 Eminhlanganweni, hi kuma mpfuno wa moya lowo kwetsima wa Xikwembu. Yesu u tirhisa moya wolowo wo kwetsima ku kongomisa mavandlha. Entiyisweni, u vule leswaku hi fanele hi “[yingisa] leswi moya wu swi byelaka mavandlha.” (Nhlavutelo 2:7) Moya lowo kwetsima wu nga hi pfuna ku lwisana ni miringo ni ku chumayela hi xivindzi. Wu nga tlhela wu hi pfuna ku endla swiboho leswinene. Hi yona mhaka hi faneleke hi endla hinkwaswo leswi hi nga swi kotaka leswaku hi va kona eminhlanganweni leswaku hi kuma mpfuno wa moya lowo kwetsima wa Xikwembu.
HI PFUNA VAN’WANA EMINHLANGANWENI
8. Loko vamakwerhu va hi vona eminhlanganweni, va twa loko hi hlamula ni ku yimbelela, xana sweswo swi va vuyerisa njhani? (Nakambe vona bokisi leri nge “ Minkarhi Hinkwayo U Titwa A Antswa Endzhaku Ka Minhlangano.”)
8 Eminhlanganweni, hi kuma nkarhi wo komba vamakwerhu leswaku ha va rhandza. Vamakwerhu vo tala evandlheni ra hina va tiyisela miringo yo tika swinene. Muapostola Pawulo u tsale a ku: “A hi khathalelaneni.” (Vaheveru 10:24, 25) Hi nga kombisa leswaku ha khathala hi vamakwerhu hi ku va kona eminhlanganweni leswaku hi khutazana. Loko hi ya eminhlanganweni, hi komba vamakwerhu leswaku hi lava ku va na vona ni ku bula na vona nileswaku ha khathala hi ndlela leyi va titwaka ha yona. Hi tlhela hi va khutaza loko va hi twa hi hlamula ni ku yimbelela swi huma embilwini.—Vakolosa 3:16.
9, 10. (a) Hlamusela ndlela leyi marito ya Yesu lama nga eka Yohane 10:16 ma hi pfunaka ha yona ku twisisa leswaku ha yini swi ri swa nkoka ku hlangana swin’we. (b) Loko hi va kona eminhlanganweni nkarhi ni nkarhi swi nga n’wi pfuna njhani munhu loyi a tshikiweke hi ndyangu wa ka vona?
9 Loko hi va kona eminhlanganweni, hi pfuna vandlha leswaku ri va ni vun’we. (Hlaya Yohane 10:16.) Yesu u tifanise ni murisi kasi valandzeri vakwe u va fanise ni ntlhambi wa tinyimpfu. Ehleketa hi mhaka leyi: Loko tinyimpfu timbirhi ti ri entshaveni, timbirhi ti ri ehansi ka ntshava kasi yin’wana yi ri kun’wana, xana hi nga vula leswaku i ntlhambi? Doo! Hikuva ntlhambi wu tshama swin’we naswona wu landzela murisi. Hi ndlela leyi fanaka, a hi fanelanga hi tihambanisa ni vamakwerhu hi ku nga vi kona eminhlanganweni. Hi fanele hi va kona eminhlanganweni leswaku hi va “ntlhambi wun’we” ni ku landzela “murisi . . . un’we.”
10 Minhlangano yi hi pfuna leswaku hi va ni vun’we tanihi ndyangu lowu rhandzanaka. (Pisalema 133:1) Van’wana evandlheni va fularheriwe hi mindyangu ya vona, ku nga ha va vatswari kumbe vamakwavo. Kambe Yesu u tshembise ku va nyika ndyangu lowu nga ta va rhandza ni ku va khathalela. (Marka 10:29, 30) Loko nkarhi ni nkarhi u va kona eminhlanganweni, u nga va tatana, manana, makwerhu wa xinuna kumbe wa xisati eka un’wana evandlheni. Loko hi anakanyisisa hi sweswo, swi ta endla leswaku hi lava ku endla leswi hi nga swi kotaka leswaku hi va kona eminhlanganweni hinkwayo.
HI TA TSAKISA YEHOVHA
11. Ku va kona eminhlanganweni swi hi pfuna njhani leswaku hi gandzela Yehovha?
11 Loko hi ri eminhlanganweni, hi gandzela Yehovha. Tanihi leswi a nga Muvumbi wa hina, hi fanele hi n’wi nkhensa, hi n’wi xixima ni ku n’wi dzunisa. (Hlaya Nhlavutelo 7:12.) Leswi hi swi endla hi ku khongela, hi ku yimbelela ni ku vulavula hi Yehovha eminhlanganweni. Mawaku lunghelo leri hi nga na rona ro gandzela Yehovha vhiki ni vhiki!
Yehovha u xiya ni ku tlhela a tlangela matshalatshala hinkwawo lawa hi ma endlaka leswaku hi va kona eminhlanganweni
12. Yehovha u titwa njhani loko hi yingisa xileriso xakwe xa leswaku hi va kona eminhlanganweni?
12 Leswi hi vumbiweke hi Yehovha hi fanele hi n’wi yingisa. U hi lerise ku hambeta hi hlangana swin’we, ngopfungopfu leswi makumu ma nga ekusuhi. Hikwalaho loko hi yingisa xileriso lexi Yehovha wa tsaka. (1 Yohane 3:22) Matshalatshala hinkwawo lawa hi ma endlaka leswaku hi va kona eminhlanganweni wa ma xiya ni ku ma tlangela.—Vaheveru 6:10.
13, 14. Loko hi ri eminhlanganweni hi tshinela njhani eka Yehovha na Yesu?
13 Loko hi ya eminhlanganweni, hi komba Yehovha leswaku hi lava ku tshinela eka yena ni N’wana wakwe. Loko hi ri eminhlanganweni, hi dyondza Bibele ni ku dyondza eka Yehovha leswi hi faneleke hi swi endla ni ndlela leyi hi faneleke hi hanya ha yona. (Esaya 30:20, 21) Hambi ku ri vanhu lava nga riki Timbhoni loko va ta eminhlanganweni, va swi xiya leswaku hi kongomisiwa hi Xikwembu. (1 Vakorinto 14:23-25) Yehovha u kongomisa minhlangano ya hina hi moya lowo kwetsima naswona leswi hi swi dyondzaka swi huma eka yena. Loko hi ya eminhlanganweni, hi yingisa leswi Yehovha a swi vulaka, hi vona ndlela leyi a hi rhandzaka ha yona ni ku tshinela eka yena.
14 Yesu, Nhloko ya vandlha u te: “Laha ku nga na vambirhi kumbe vanharhu lava hlengeletaneke swin’we hi vito ra mina, ndzi kona exikarhi ka vona.” (Matewu 18:20) Nakambe Bibele yi vula leswaku Yesu u “[famba] exikarhi” ka mavandlha. (Nhlavutelo 1:20–2:1) Swi le rivaleni leswaku Yehovha na Yesu va na hina naswona va hi tiyisa loko hi ri eminhlanganweni. U anakanya leswaku Yehovha u titwa njhani loko u endla hinkwaswo leswi u nga swi kotaka leswaku u tshinela eka yena ni N’wana wakwe?
15. Xana ku va kona ka hina eminhlanganweni swi xi kombisa njhani Xikwembu leswaku hi lava ku xi yingisa?
15 Loko hi va kona eminhlanganweni, hi komba Yehovha leswaku hi lava ku n’wi yingisa. Yehovha a nga hi sindzisi ku endla leswi a hi byelaka swona. (Esaya 43:23) Kutani loko hi hlawula ku yingisa xileriso xakwe xo va kona eminhlanganweni, hi kombisa leswaku ha n’wi rhandza naswona ha pfumela leswaku u ni mfanelo yo hi byela leswi hi faneleke hi swi endla. (Varhoma 6:17) Hi xikombiso, hi ta endla yini loko muthori wa hina a lava leswaku hi tirha nkarhi wo tala lerova hi nga swi koti ku va kona minkarhi hinkwayo eminhlanganweni? Kumbexana, mfumo wu vula leswaku loko ko kumeka munhu loyi a gandzelaka Yehovha, u ta hakela ndziho, a khomiwa kumbe a xupuriwa hi ndlela yo vava swinene. Minkarhi yin’wana hi nga ha tsakela ku endla swin’wana ku ri ni ku ya eminhlanganweni. Eka swiyimo leswi hinkwaswo, hi fanele hi endla xiboho xa leswi hi nga ta swi endla. (Mintirho 5:29) Kambe nkarhi ni nkarhi loko hi hlawula ku yingisa Yehovha, ha n’wi tsakisa.—Swivuriso 27:11.
HAMBETA U HLANGANA NI VAMAKWERHU
16, 17. (a) Hi swi tivisa ku yini leswaku minhlangano a yi ri ya nkoka eka Vakreste va le minkarhini ya vaapostola? (b) Makwerhu George Gangas a a titwa njhani hi minhlangano ya Vukreste?
16 Endzhaku ka loko Vakreste va hlangane hi Pentekosta ya lembe ra 33, va hlangane nkarhi ni nkarhi leswaku va gandzela Yehovha. Va ‘hambete va khathalelana va nga fularheli ku hlengeletana.’ (Vaheveru 10:24, 25) Naswona a va tshikanga ku hlangana hambiloko va xanisiwa hi mfumo wa Varhoma ni varhangeri va vukhongeri va Vayuda. Hambileswi a swi nga olovi, va endle hinkwaswo leswi va nga swi kotaka leswaku va hambeta va hlangana swin’we.
17 Ninamuntlha, malandza ya Yehovha ma yi tlangela swinene minhlangano naswona ma tiphina loko ma ri kwalaho. George Gangas, loyi a a ri xirho xa Huvo leyi Fumaka ku ringana malembe yo tlula 22, u te: “Eka mina, ku hlangana ni vamakwerhu i nchumu lowu ndzi tsakisa swinene naswona ndza khutazeka loko ndzi ri na vona. Ndzi rhandza ku rhanga ndzi fika eHolweni ya Mfumo ndzi tlhela ndzi va wo hetelela, loko swi koteka. Ndza tsaka swinene loko ndzi vulavula ni vanhu va Xikwembu. Loko ndzi ri exikarhi ka vona ndzi titwa ndzi sirhelelekile ndzi ri ni ndyangu wa ka hina, hi ri eparadeyisini ya moya.” U ye emahlweni a ku: “Lexi ndzi ehleketaka ha xona ni lexi ndzi xi lavaka swinene i ku va kona eminhlanganweni.”
18. U titwa njhani hi minhlangano ya hina naswona u tiyimisele ku endla yini?
18 Xana na wena u titwa hi ndlela leyi fanaka hi ku gandzela Yehovha? Loko swi ri tano, hambeta u endla leswi u nga swi kotaka leswaku u va ni vamakwerhu eminhlanganweni, hambiloko swi tika. Komba Yehovha leswaku u titwa ku fana na Hosi Davhida, loyi a vuleke a ku: “Yehovha, ndzi swi rhandzile ku tshama endlwini ya wena.”—Pisalema 26:8.
^ [1] (ndzimana 3) Vamakwerhu van’wana a va swi koti ku ya eminhlanganweni minkarhi yin’wana hikwalaho ka swiyimo leswi va nga kotiki ku swi lawula. Hi xikombiso, swi nga ha endleka va vabya swinene. Va nga tiyiseka leswaku Yehovha wa xi twisisa xiyimo xa vona naswona u tlangela swilo hinkwaswo leswi va n’wi endlelaka swona leswaku va n’wi gandzela. Vakulu va nga pfuna vamakwerhu lava leswaku va yingisela minhlangano, kumbexana hi ku yi yingisela hi ku tirhisa riqingho kumbe ku va rhekhodela yona.
^ [2] (ndzimana 3) Vona bokisi leri nge “ Swivangelo Swo Va Hi Ya eMinhlanganweni.”